11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

  []บริษัท ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้สอบบัญชีของบริษัทฯ
  ได้ตรวจสอบงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ.
  2554
  และมีรายงานของผู้สอบบัญชีรับอนุญาตซึ่งแสดงความเห็นต่องบการเงินอย่างไม่มีเงื่อนไขดังนี้

11.1.2 ตารางสรุปงบการเงินรวม

สรุปงบแสดงฐานะการเงินรวม

สำหรับปี สิ้นสุดวันที่ 31 ธันวาคม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2554   | 2553   | 2552   |
|                                          |        |        |        |
|                                          |        | ปรับ    |        |
|                                          |        | ปรุงใหม่ |        |
+------------------------------------------+--------+--------+--------+
| สินทรัพย์                                   |        |        |        |
+------------------------------------------+--------+--------+--------+
| สินทรัพย์หมุนเวียน                            |        |        |        |
+------------------------------------------+--------+--------+--------+
| เงินสดและรายการเทียบเท่าเงินสด               | 221.9  | 386.5  | 279.4  |
+------------------------------------------+--------+--------+--------+
| เงินลงทุนชั่วคราว                            | 13.3   | 18.4   | 18.2   |
+------------------------------------------+--------+--------+--------+
| ลูกหนี้และตั๋วเงินรับการค้า – สุทธิ                | 1      | 1      | 1      |
|                                          | ,566.8 | ,332.7 | ,115.7 |
+------------------------------------------+--------+--------+--------+
| สินค้าคงเหลือ-สุทธิ                           | 1      | 1      | 948.3  |
|                                          | ,154.7 | ,007.6 |        |
+------------------------------------------+--------+--------+--------+
| สินทรัพย์หมุนเวียนอื่น                          | 148.1  | 97.3   | 65.1   |
+------------------------------------------+--------+--------+--------+
| รวมสินทรัพย์หมุนเวียน                         | 3      | 2      | 2      |
|                                          | ,104.8 | ,842.5 | ,426.7 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| สินทรัพย์ไม่หมุนเวียน                          |        |        |        |
+------------------------------------------+--------+--------+--------+
| เงินลงทุนระยะยาว                           | 456.5  | 454.2  | 444.6  |
+------------------------------------------+--------+--------+--------+
| อสังหาริมทรัพย์เพื่อการลงทุน – สุทธิ              | 147.5  | 156.4  | 0.0    |
+------------------------------------------+--------+--------+--------+
| ที่ดิน อาคารและอุปกรณ์ – สุทธิ                  | 4      | 4      | 4      |
|                                          | ,158.7 | ,224.1 | ,693.2 |
+------------------------------------------+--------+--------+--------+
| สินทรัพย์ไม่มีตัวตน – สุทธิ                      | 64.1   | 68.9   | 70.2   |
+------------------------------------------+--------+--------+--------+
| สินทรัพย์ภาษีเงินได้รอการตัดบัญชี                 | 73.6   | 22.4   | 22.4   |
+------------------------------------------+--------+--------+--------+
| สินทรัพย์ไม่หมุนเวียนอื่น – สุทธิ                  | 80.2   | 79.8   | 63.4   |
+------------------------------------------+--------+--------+--------+
| รวมสินทรัพย์ไม่หมุนเวียน                       | 4      | 5      | 5      |
|                                          | ,980.6 | ,005.8 | ,293.8 |
+------------------------------------------+--------+--------+--------+
| รวมสินทรัพย์                                | 8      | 7      | 7      |
|                                          | ,085.4 | ,848.3 | ,720.5 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| หนี้สินและส่วนของผู้ถือหุ้น                       |        |        |        |
+------------------------------------------+--------+--------+--------+
| หนี้สินหมุนเวียน                              |        |        |        |
+------------------------------------------+--------+--------+--------+
| เงินกู้ยืมระยะสั้น                             | 735.0  | 0.0    | 181.3  |
+------------------------------------------+--------+--------+--------+
| เจ้าหนี้การค้า                               | 850.8  | 998.8  | 842.6  |
+------------------------------------------+--------+--------+--------+
| เงินกู้ยืมระยะยาวที่ถึงกำหนดชำระภายในหนึ่งปี       | 474.8  | 335.9  | 258.7  |
+------------------------------------------+--------+--------+--------+
| ค่าใช้จ่ายค้างจ่าย                            | 196.8  | 144.8  | 120.7  |
+------------------------------------------+--------+--------+--------+
| หนี้สินหมุนเวียนอื่น                            | 259.1  | 267.0  | 152.6  |
+------------------------------------------+--------+--------+--------+
| รวมหนี้สินหมุนเวียน                           | 2      | 1      | 1      |
|                                          | ,516.5 | ,746.5 | ,555.9 |
+------------------------------------------+--------+--------+--------+

สรุปงบฐานะการเงินรวม (ต่อ)

สำหรับปี สิ้นสุดวันที่ 31 ธันวาคม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2554   | 2553   | 2552   |
|                                          |        |        |        |
|                                          |        | ปรับ    |        |
|                                          |        | ปรุงใหม่ |        |
+------------------------------------------+--------+--------+--------+
| หนี้สินไม่หมุนเวียน                            |        |        |        |
+------------------------------------------+--------+--------+--------+
| เงินกู้ยืมระยะยาว                            | 1      | 1      | 921.7  |
|                                          | ,224.0 | ,352.2 |        |
+------------------------------------------+--------+--------+--------+
| ภาระผูกพันผลประโยชน์พนักงาน                  | 249.5  | 0.0    | 0.0    |
+------------------------------------------+--------+--------+--------+
| หนี้สินไม่หมุนเวียนอื่น                          | 11.9   | 119.2  | 223.9  |
+------------------------------------------+--------+--------+--------+
| รวมหนี้สินไม่หมุนเวียน                         | 1      | 1      | 1      |
|                                          | ,485.4 | ,471.4 | ,145.6 |
+------------------------------------------+--------+--------+--------+
| รวมหนี้สิน                                  | 4      | 3      | 2      |
|                                          | ,001.9 | ,217.9 | ,701.5 |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| ส่วนของผู้ถือหุ้น                              |        |        |        |
+------------------------------------------+--------+--------+--------+
| ทุนเรือนหุ้น                                 | 2      | 2      | 2      |
|                                          | ,709.9 | ,709.9 | ,709.9 |
+------------------------------------------+--------+--------+--------+
| ส่วนเกินทุนจากหุ้นสามัญซื้อคืน                    | 19.9   | 19.9   | 19.9   |
+------------------------------------------+--------+--------+--------+
| กำไรสะสม                                 | 1      | 1      | 1      |
|                                          | ,198.4 | ,283.1 | ,050.0 |
+------------------------------------------+--------+--------+--------+
| องค์ประกอบอื่นของส่วนของผู้ถือหุ้น                | (48.4) | 362.5  | 991.6  |
+------------------------------------------+--------+--------+--------+
| รวมส่วนของผู้ถือหุ้นบริษัทใหญ่                    | 3      | 4      | 4      |
|                                          | ,879.8 | ,375.4 | ,771.4 |
+------------------------------------------+--------+--------+--------+
| ส่วนได้เสียที่ไม่มีอำนาจควบคุม                   | 203.7  | 255.0  | 247.6  |
+------------------------------------------+--------+--------+--------+
| รวมส่วนของผู้ถือหุ้น                           | 4      | 4      | 5      |
|                                          | ,083.5 | ,630.4 | ,019.0 |
+------------------------------------------+--------+--------+--------+
| รวมหนี้สินและส่วนของผู้ถือหุ้น                    | 8      | 7      | 7      |
|                                          | ,085.4 | ,848.3 | ,720.5 |
+------------------------------------------+--------+--------+--------+

หมายเหตุ : ตัวเลขงบการเงินที่นำมาแสดงข้างต้นนี้ ได้มีการปรับปรุงตัวเลขปี พ.ศ. 2553
เพื่อให้สามารถเปรียบเทียบได้กับการแสดงรายการที่เปลี่ยนแปลงของงบการเงินปี พ.ศ. 2554
เนื่องจากมาตรฐานการบัญชีใหม่และการเปลี่ยนนโยบายบัญชีที่มีผลเริ่มบังคับใช้ตั้งแต่วันที่ 1 มกราคม
พ.ศ. 2554 และมีผลกระทบต่องบการเงิน แต่ไม่ได้มีการปรับปรุงผลกระทบย้อนหลังในงบการเงินปี
พ.ศ. 2552 จากการนำมาตรฐานการบัญชีใหม่ต่อไปนี้มาใช้ :-

1.  มาตรฐานการบัญชีฉบับที่ 16 (ปรับปรุง 2552) เรื่องที่ดิน อาคารและอุปกรณ์

2.  มาตรฐานการบัญชีฉบับที่ 19 เรื่องผลประโยชน์ของพนักงาน

3.  มาตรฐานการบัญชีฉบับที่ 40 (ปรับปรุง 2552) เรื่องอสังหาริมทรัพย์เพื่อการลงทุน

สรุปงบกำไรขาดทุนเบ็ดเสร็จรวม

สำหรับปี สิ้นสุดวันที่ 31 ธันวาคม

  ----------------------------------------------------- ----------- ----------- -----------
  หน่วย : ล้านบาท                                                                 

                                                        2554        2553        2552

                                                                                

  รายได้จากการขายและงานรับจ้าง                             7,552.2     6,859.7     5,456.6

  ต้นทุนขายและงานรับจ้าง                                    (6,045.3)   (5,413.4)   (4,313.7)

  กำไรขั้นต้น                                              1,506.9     1,446.3     1,142.9

  รายได้อื่น                                               96.6        58.0        44.9

  ค่าใช้จ่ายในการขายและบริหาร                               (1,089.3)   (1,079.6)   (955.2)

  รายการจากเหตุการณ์เพลิงไหม้                               103.3       44.8        0.0

  รายการจากการเปลี่ยนแปลงนโยบายผลประโยชน์พนักงาน            40.7        0.0         0.0

  ค่าตอบแทนกรรมการและผู้บริหาร                              (103.1)     (89.8)      (72.3)

  กำไร(ขาดทุน)จากอัตราแลกเปลี่ยนเงินตราต่างประเทศ – สุทธิ       (3.7)       (7.1)       9.0

  ค่าใช้จ่ายอื่น                                             (19.6)      (5.7)       (2.9)

  กำไรจากการดำเนินงาน                                    531.8       366.9       166.4

  ส่วนแบ่งกำไร(ขาดทุน)จากเงินลงทุนในบริษัทร่วมและกิจการร่วมค้า     22.9        17.5        (28.7)

  กำไรก่อนต้นทุนทางการเงินและภาษีเงินได้                       554.7       384.4       137.7

  ต้นทุนทางการเงิน – ดอกเบี้ยจ่าย                             (99.4)      (65.8)      (52.0)

  กำไรก่อนภาษีเงินได้                                       455.3       318.6       85.7

  ภาษีเงินได้                                              (171.5)     (58.1)      (37.4)

  กำไรสุทธิสำหรับปี                                         283.8       260.5       48.3

  กำไรขาดทุนเบ็ดเสร็จอื่น :                                                          

  ผลต่างของอัตราแลกเปลี่ยนจากการแปลงค่างบการเงิน              (2.0)       (31.2)      (6.9)

  ผลกำไร(ขาดทุน)จากการวัดมูลค่าเงินลงทุนเผื่อขาย                10.0        12.8        (2.5)

  ค่าเสื่อมราคาของส่วนเกินทุนจากการตีมูลค่ายุติธรรมของสินทรัพย์       0.0         (44.6)      (50.6)

  การเปลี่ยนแปลงอื่นของส่วนเกินทุนจากการตีมูลค่ายุติธรรมของสินทรัพย์   0.0         3.1         (0.1)

  กำไร(ขาดทุน)เบ็ดเสร็จอื่นสำหรับปี                            8.0         (59.9)      (60.1)

  กำไรเบ็ดเสร็จรวมสำหรับปี                                  291.8       200.6       (11.8)

                                                                                

  การแบ่งปันกำไร                                                                  

  ส่วนที่เป็นของบริษัทใหญ่                                     282.0       268.0       57.8

  ส่วนที่เป็นของส่วนได้เสียที่ไม่มีอำนาจควบคุม                      1.8         (7.5)       (9.5)

  กำไรสุทธิสำหรับปี                                         283.8       260.5       48.3
  ----------------------------------------------------- ----------- ----------- -----------

สรุปงบกำไรขาดทุนเบ็ดเสร็จรวม (ต่อ)

สำหรับปี สิ้นสุดวันที่ 31 ธันวาคม

  ------------------------------------------- --------- --------- ---------
  หน่วย : ล้านบาท                                                   

                                              2554      2553      2552

  การแบ่งปันกำไร(ขาดทุน)เบ็ดเสร็จรวม                                   

  ส่วนที่เป็นของบริษัทใหญ่                           291.6     212.4     (0.3)

  ส่วนที่เป็นของส่วนได้เสียที่ไม่มีอำนาจควบคุม            0.2       (11.8)    (11.5)

  กำไรเบ็ดเสร็จรวมสำหรับปี                        291.8     200.6     (11.8)

                                                                  

  กำไรต่อหุ้น                                                        

  กำไรต่อหุ้นขั้นพื้นฐาน (บาท)                       1.04      0.99      0.21
  ------------------------------------------- --------- --------- ---------

สรุปงบกระแสเงินสดรวม

สำหรับปี สิ้นสุดวันที่ 31 ธันวาคม

  --------------------------------------------------- --------- --------- ---------
  หน่วย : ล้านบาท                                                           

                                                      2554      2553      2552

  กำไรสุทธิก่อนภาษีเงินได้สำหรับปี                            455.3     318.6     85.7

  ปรับกระทบกำไรสุทธิเป็นเงินสดรับ(จ่าย)จากการดำเนินงาน                            

  ค่าเสื่อมราคาและค่าตัดจำหน่าย                             498.8     506.1     459.6

  ตัดจ่ายสินทรัพย์จากเหตุการณ์เพลิงไหม้                        5.3       196.7     0.0

  (กำไร)ขาดทุนจากการด้อยค่าและการจำหน่ายสินทรัพย์ถาวร        (2.6)     (5.6)     (3.5)

  (กำไร)ขาดทุนจากอัตราแลกเปลี่ยน                          (1.9)     5.3       (3.7)

  ดอกเบี้ยรับ                                            (2.6)     (2.2)     (5.4)

  ส่วนแบ่ง(กำไร)ขาดทุนจากเงินลงทุนในบริษัทร่วมและกิจการร่วมค้า   (22.9)    (17.5)    28.7

  รายการจากการเปลี่ยนแปลงนโยบายผลประโยชน์พนักงาน          (40.7)    0.0       0.0

  รายได้เงินปันผลจากเงินลงทุนอื่น                            (7.5)     (5.2)     (6.8)

  ต้นทุนทางการเงิน                                       99.4      65.8      52.0

  อื่นๆ                                                 10.0      (1.7)     2.7

  การเปลี่ยนแปลงของสินทรัพย์และหนี้สินดำเนินงาน                                    

  สินทรัพย์ดำเนินงาน(เพิ่มขึ้น)ลดลง                                               

  ลูกหนี้และตั๋วเงินรับการค้าและลูกหนี้กิจการที่เกี่ยวข้องกัน           (239.6)   (276.2)   (109.1)

  สินค้าคงเหลือ                                          (155.6)   (287.3)   (149.0)

  อื่นๆ                                                 (85.6)    (73.4)    (27.6)

  หนี้สินดำเนินงานเพิ่มขึ้น(ลดลง)                                                 

  เจ้าหนี้การค้าและเจ้าหนี้กิจการที่เกี่ยวข้องกัน                   (141.5)   251.5     214.3

  อื่นๆ                                                 41.0      83.3      13.6

  กระแสเงินสดจากกิจกรรมดำเนินงาน                         409.3     758.2     551.5

  จ่ายดอกเบี้ย                                           (98.1)    (63.9)    (51.7)

  จ่ายภาษีเงินได้                                         (127.3)   (70.1)    (16.7)

  เงินสดสุทธิได้มาจากกิจกรรมดำเนินงาน                       183.9     624.2     483.1
  --------------------------------------------------- --------- --------- ---------

สรุปงบกระแสเงินสดรวม (ต่อ)

สำหรับปี สิ้นสุดวันที่ 31 ธันวาคม

+------------------------------------------+--------+--------+--------+
| หน่วย : ล้านบาท                            |        |        |        |
+------------------------------------------+--------+--------+--------+
|                                          | 2554   | 2553   | 2552   |
+------------------------------------------+--------+--------+--------+
| กระแสเงินสดจากกิจกรรมลงทุน                  |        |        |        |
+------------------------------------------+--------+--------+--------+
| เงินสดจ่ายเพื่อเงินลงทุนชั่วคราว                 | (12.7) | (2.1)  | (5.1)  |
+------------------------------------------+--------+--------+--------+
| เงินสดจ่ายลงทุนในบริษัทย่อย                    | (4.7)  | 0.0    | 0.0    |
+------------------------------------------+--------+--------+--------+
| เงินสดจ่ายเพื่อซื้อสินทรัพย์ถาวรและสินทรัพย์ไม่มีตัวตน  | (1,    | (      | (      |
|                                          | 029.1) | 854.8) | 841.9) |
+------------------------------------------+--------+--------+--------+
| เงินสดรับจากเงินลงทุนชั่วคราว                  | 10.6   | 2.0    | 56.5   |
+------------------------------------------+--------+--------+--------+
| เง                                       | 36.5   | 0.5    | 0.0    |
| ินสดรับจากการจำหน่ายเงินลงทุนและการเลิกบริษัทร่วม |        |        |        |
+------------------------------------------+--------+--------+--------+
| เ                                        | 68.7   | 24.8   | 14.4   |
| งินสดรับจากการจำหน่ายสินทรัพย์ถาวรและสิทธิการเช่า |        |        |        |
+------------------------------------------+--------+--------+--------+
| ดอกเบี้ยรับ                                 | 2.7    | 3.2    | 4.9    |
+------------------------------------------+--------+--------+--------+
| เงินปันผลรับจากเงินลงทุนในเงินลงทุนระยะยาว      | 22.8   | 26.9   | 22.4   |
+------------------------------------------+--------+--------+--------+
| เงินสดสุทธิใช้ไปในกิจกรรมลงทุน                 | (      | (      | (      |
|                                          | 905.2) | 799.5) | 748.8) |
+------------------------------------------+--------+--------+--------+
|                                          |        |        |        |
+------------------------------------------+--------+--------+--------+
| กระแสเงินสดจากกิจกรรมจัดหาเงิน               |        |        |        |
+------------------------------------------+--------+--------+--------+
| เงินกู้ยืมระยะสั้นจากธนาคารเพิ่มขึ้น (ลดลง)        | 735.0  | (      | (23.9) |
|                                          |        | 123.8) |        |
+------------------------------------------+--------+--------+--------+
| เงินสดรับจากเงินกู้ยืมระยะยาว                  | 347.1  | 768.0  | 532.6  |
+------------------------------------------+--------+--------+--------+
| เงินจ่ายคืนเงินกู้ยืมระยะยาว                    | (      | (      | (      |
|                                          | 336.0) | 259.9) | 154.6) |
+------------------------------------------+--------+--------+--------+
| เงินปันผลจ่าย                               | (      | (      | (      |
|                                          | 177.9) | 103.7) | 107.8) |
+------------------------------------------+--------+--------+--------+
| อื่นๆ                                      | (4.5)  | 2.6    | 7.8    |
+------------------------------------------+--------+--------+--------+
| เงินสดสุทธิได้มาจากกิจกรรมจัดหาเงิน             | 563.7  | 283.2  | 254.1  |
+------------------------------------------+--------+--------+--------+
| เงินสดและรายการเทียบเท่าเงินสดเพิ่มขึ้น (ลดลง)   | (      | 107.9  | (11.6) |
| สุทธิ                                      | 157.6) |        |        |
+------------------------------------------+--------+--------+--------+
| เงินส                                     | (7.0)  | (0.8)  | 0.0    |
| ดลดลงจากการโอนเปลี่ยนสถานะเงินลงทุนในบริษัทย่อย |        |        |        |
|                                          |        |        |        |
| เป็นเงินลงทุนในบริษัทร่วมและเงินลงทุนระยะยาวอื่น   |        |        |        |
+------------------------------------------+--------+--------+--------+
| เงินสดและรายการเทียบเท่าเงินสดต้นปี            | 386.5  | 279.4  | 291.0  |
+------------------------------------------+--------+--------+--------+
| เงินสดและรายการเทียบเท่าเงินสดปลายปี          | 221.9  | 386.5  | 279.4  |
+------------------------------------------+--------+--------+--------+

11.1.3 อัตราส่วนทางการเงินที่สำคัญของบริษัทและบริษัทย่อย

  -------------------------------------- ------ -------- -------- --------
  อัตราส่วน                                หน่วย   2554     2553     2552

  สภาพคล่อง (Liquidity Ratio)                                      

  อัตราส่วนสภาพคล่อง                        เท่า    1.23     1.63     1.56

  อัตราส่วนสภาพคล่องหมุนเร็ว                  เท่า    0.72     1.00     0.91

  อัตราส่วนสภาพคล่องกระแสเงินสด              เท่า    0.09     0.38     0.32

  อัตราส่วนหมุนเวียนลูกหนี้การค้า                เท่า    5.19     5.58     5.11

  ระยะเวลาเก็บหนี้เฉลี่ย                      วัน     69.41    64.52    70.41

  อัตราส่วนหมุนเวียนสินค้าคงเหลือ*              เท่า    13.59    14.43    11.05

  ระยะเวลาขายสินค้าเฉลี่ย                    วัน     26.49    24.95    32.57

  อัตราส่วนหมุนเวียนเจ้าหนี้                    เท่า    6.54     5.88     5.85

  ระยะเวลาชำระหนี้                         วัน     55.07    61.23    61.55

  Cash Cycle **                          วัน     40.83    28.25    41.42

  ความสามารถในการหากำไร (Profitability                            
  Ratio)                                                          

  อัตรากำไรขั้นต้นต่อยอดขาย                   %      19.95    21.08    20.94

  อัตรากำไรจากการดำเนินงานต่อยอดขาย         %      4.16     4.04     2.11

  อัตรากำไรอื่นต่อรายได้รวม                   %      1.26     0.84     0.82

  อัตราส่วนเงินสดต่อการทำกำไร                %      58.48    225.41   419.05

  อัตรากำไรสุทธิต่อรายได้รวม                  %      3.69     3.87     1.05

  อัตราผลตอบแทนผู้ถือหุ้น                      %      6.47     5.55     1.15

  ประสิทธิภาพในการดำเนินงาน (Efficiency                              
  Ratio)                                                          

  อัตราผลตอบแทนจากสินทรัพย์                  %      3.54     3.44     0.76

  อัตราผลตอบแทนจากสินทรัพย์ถาวร              %      17.32    16.56    10.43

  อัตราการหมุนของสินทรัพย์                    เท่า    0.96     0.89     0.73

  นโยบายการเงิน (Financial Policy Ratio)                           

  อัตราส่วนหนี้สินต่อส่วนของผู้ถือหุ้น               เท่า    0.98     0.69     0.54

  อัตราส่วนความสามารถชำระดอกเบี้ย            เท่า    4.17     11.86    10.67

  อัตราส่วนความสามารถชำระภาระผูกพัน (cash    เท่า    0.12     0.51     0.44
  basis)                                                          

  อัตราการจ่ายเงินปันผล                      %      63.07    38.69    186.53
  -------------------------------------- ------ -------- -------- --------

* คิดเฉพาะสินค้าสำเร็จรูปไม่รวมสินค้าระหว่างผลิต สินค้าระหว่างทางและวัตถุดิบ
(สินค้าคงเหลือก่อนหักค่าเผื่อมูลค่าราคาขายต่ำกว่าทุนและค่าเผื่อสินค้าล้าสมัย)

** ระยะเวลาเก็บหนี้เฉลี่ย + ระยะเวลาขายสินค้าเฉลี่ย – ระยะเวลาชำระหนี้

11.2 คำอธิบายและการวิเคราะห์ฐานะการเงิน และผลการดำเนินงาน

วิเคราะห์อัตราส่วนทางการเงินจากงบการเงินรวม

สภาพคล่อง

ในปี พ.ศ. 2554
กลุ่มบริษัทมีสภาพคล่องลดลงจากปีก่อนจากการเพิ่มขึ้นของสินทรัพย์หมุนเวียนในสัดส่วนที่น้อยกว่าหนี้สินหมุนเวียน
โดยสินทรัพย์หมุนเวียนที่เพิ่มขึ้นส่วนใหญ่เป็นการเพิ่มขึ้นของลูกหนี้และตั๋วเงินรับการค้า
และสินค้าคงเหลือ
ในขณะที่หนี้สินหมุนเวียนส่วนใหญ่เพิ่มขึ้นด้วยเงินกู้ยืมระยะสั้นและเงินกู้ยืมระยะยาวที่ครบกำหนดชำระภายใน
1 ปี ซึ่งส่งผลให้กลุ่มบริษัทมีอัตราส่วนสภาพคล่องลดลงจาก 1.63 เท่า ในปี พ.ศ. 2553 เป็น
1.23 เท่า ในปี พ.ศ. 2554 นอกจากนี้ จากผลการเปลี่ยนแปลงของสินทรัพย์และหนี้สินดำเนินงาน
ตลอดจนภาระดอกเบี้ยจ่ายและรายจ่ายภาษีเงินได้ที่เพิ่มขึ้นจากปีก่อน
ส่งผลให้กลุ่มบริษัทมีอัตราส่วนสภาพคล่องกระแสเงินสดลดลงจาก 0.38 เท่า ในปี พ.ศ. 2553
เป็น 0.09 เท่า ในปี พ.ศ. 2554

วงจรเงินสด (Cash Cycle) เพิ่มขึ้นจาก 28.25 วัน ในปี พ.ศ. 2553 เป็น 40.83 วัน ในปี
พ.ศ. 2554 เนื่องจาก

1)  ระยะเวลาเก็บหนี้จากลูกหนี้การค้าเฉลี่ยเพิ่มขึ้นจาก 64.52 วัน ในปี พ.ศ. 2553 เป็น
    69.41 วัน ในปี พ.ศ. 2554 เนื่องจากการขยายตัวของยอดขายของกลุ่มบริษัท
    และการขอทยอยชำระเงินค่าสินค้าของลูกค้าต่างประเทศบางราย

2)  ระยะเวลาขายสินค้าเฉลี่ยเพิ่มขึ้นจาก 24.95 วัน ในปี พ.ศ. 2553 เป็น 26.49 วัน ในปี
    พ.ศ. 2554 เนื่องจากการเพิ่มผลผลิตเพื่อรองรับปริมาณขายที่เพิ่มขึ้น
    มูลค่าสินค้าคงเหลือที่เพิ่มขึ้นตามราคาวัตถุดิบที่เพิ่มสูงขึ้น
    ตลอดจนการเพิ่มขึ้นของสินค้าคงเหลือของบริษัทย่อยแห่งใหม่ที่จัดตั้งในปี พ.ศ. 2554

3)  ระยะเวลาจ่ายชำระหนี้เจ้าหนี้การค้าลดลงจาก 61.23 วัน ในปี พ.ศ. 2553 เป็น 55.07
    วัน ในปี พ.ศ. 2554
    เนื่องจากกลุ่มบริษัททยอยสั่งซื้อวัตถุดิบในระดับที่เพียงพอต่อปริมาณการผลิต
    ควบคู่กับการจ่ายชำระหนี้ที่เร็วขึ้นเป็นครั้งคราวเพื่อให้ได้ราคาวัตถุดิบที่เหมาะสม

เมื่อพิจารณาจากอัตราส่วนดังกล่าวข้างต้นแล้วสรุปได้ว่าในปี พ.ศ. 2554
กลุ่มบริษัทยังคงมีสภาพคล่องทางการเงินอยู่ในระดับที่เหมาะสม
มีกระแสเงินสดจากการดำเนินธุรกิจที่เพียงพอต่อการดำเนินงาน
ซึ่งช่วยสนับสนุนให้การดำเนินธุรกิจของกลุ่มบริษัทสามารถดำเนินต่อไปได้โดยไม่ติดขัด

ความสามารถในการหากำไร

กลุ่มบริษัทมีอัตรากำไรขั้นต้นต่อยอดขายลดลงจากร้อยละ 21.08 ในปี พ.ศ. 2553 เป็นร้อยละ
19.95 ในปี พ.ศ. 2554 จากผลของต้นทุนการผลิตโดยเฉพาะราคาวัตถุดิบที่ปรับตัวสูงขึ้น
กลุ่มบริษัทมีรายได้จากการขายและงานรับจ้างเพิ่มขึ้นจากปีก่อนตามปริมาณการขายที่เพิ่มขึ้นและการปรับราคาขายสินค้า
การเพิ่มขึ้นของรายได้อื่น ตลอดจนรายการจากเหตุการณ์เพลิงไหม้
รายการจากการเปลี่ยนแปลงนโยบายผลประโยชน์พนักงาน
และส่วนแบ่งกำไรจากเงินลงทุนในบริษัทร่วมและกิจการร่วมค้าที่เพิ่มขึ้นตามผลประกอบการที่ดีขึ้นของบริษัทร่วมหลายแห่ง
ทำให้กลุ่มบริษัทมีผลกำไรสุทธิที่ดีขึ้นจากปีก่อน อย่างไรก็ตาม
ด้วยภาระดอกเบี้ยจ่ายและรายจ่ายภาษีเงินได้ที่เพิ่มขึ้น
ทำให้อัตรากำไรสุทธิต่อรายได้รวมลดลงจากร้อยละ 3.87 ในปี พ.ศ. 2553 เป็นร้อยละ 3.69
ในปี พ.ศ. 2554

เนื่องจากผลประกอบการที่ดีขึ้น ตลอดจนการลดลงของส่วนของผู้ถือหุ้นในปี พ.ศ. 2554
ซึ่งส่วนใหญ่เป็นผลจากการปฏิบัติตามนโยบายการบัญชีใหม่เรื่องที่ดิน อาคารและอุปกรณ์
จากการแสดงด้วยมูลค่ายุติธรรมเป็นวิธีราคาทุน ตั้งแต่วันที่ 1 มกราคม พ.ศ. 2554 เป็นต้นมา
ส่งผลให้กลุ่มบริษัทยกเลิกส่วนเกินทุนจากการตีราคามูลค่ายุติธรรมของสินทรัพย์ถาวรและไม่มีรายการบัญชีดังกล่าวในปี
พ.ศ. 2554 อีกต่อไป ด้วยเหตุดังกล่าว ทำให้กลุ่มบริษัทมีอัตราผลตอบแทนผู้ถือหุ้นเพิ่มขึ้นจากร้อยละ
5.55 ในปี พ.ศ. 2553 เป็นร้อยละ 6.47 ในปี พ.ศ. 2554

ประสิทธิภาพในการดำเนินงาน

แม้ว่ามูลค่าที่ดิน
อาคารและอุปกรณ์สุทธิและค่าเสื่อมราคาจะลดลงจากการปฏิบัติตามนโยบายการบัญชีใหม่เรื่องที่ดิน
อาคารและอุปกรณ์ ดังได้กล่าวข้างต้น
แต่จากการจัดหาสินทรัพย์เพิ่มเติมในระหว่างปีของกลุ่มบริษัทเพื่อสนับสนุนธุรกิจ ทำให้มูลค่าที่ดิน
อาคารและอุปกรณ์สุทธิของกลุ่มบริษัท ณ วันที่ 31 ธันวาคม พ.ศ. 2554
ลดลงเล็กน้อยเมื่อเทียบกับปีก่อน และด้วยผลกำไรสุทธิที่เพิ่มขึ้นในปี พ.ศ. 2554
จึงทำให้กลุ่มบริษัทมีอัตราผลตอบแทนจากสินทรัพย์ถาวรเพิ่มขึ้นจากร้อยละ 16.56 ในปี พ.ศ. 2553
เป็นร้อยละ 17.32 ในปี พ.ศ. 2554

นโยบายการเงิน

กลุ่มบริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นจาก 0.69 เท่า ในปี พ.ศ. 2553 เป็น 0.98
เท่า ในปี พ.ศ. 2554 เนื่องจากการเบิกถอนเงินกู้ยืมระยะสั้นและระยะยาวเพิ่มเติม
และการรับรู้ภาระผูกพันผลประโยชน์พนักงานจากการเปลี่ยนมาตรฐานบัญชี ทำให้หนี้สินเพิ่มขึ้น
ประกอบกับการเปลี่ยนแปลงนโยบายการบัญชีที่ดิน อาคารและอุปกรณ์
จากการแสดงด้วยมูลค่ายุติธรรมเป็นราคาทุน
ทำให้ไม่มีรายการส่วนเกินทุนจากการตีราคามูลค่ายุติธรรมของสินทรัพย์ถาวรที่แสดงอยู่ในองค์ประกอบอื่นของส่วนของผู้ถือหุ้นอีกต่อไป

นอกจากนี้ ภาระดอกเบี้ยจ่ายที่เพิ่มขึ้นจากการเบิกถอนเงินกู้ยืมระยะยาวเพิ่มเติมเพื่อการลงทุน
การเบิกใช้เงินกู้ยืมระยะสั้นเพื่อใช้เป็นเงินทุนหมุนเวียนในกิจการและรองรับธุรกิจที่มีการขยายตัว
อัตราดอกเบี้ยเงินกู้ในท้องตลาดที่มีการปรับตัวสูงขึ้น
ตลอดจนภาระที่ต้องชำระคืนเงินต้นของเงินกู้ยืมระยะยาวและภาระผูกพันที่กลุ่มบริษัทต้องชำระเพิ่มขึ้นในปี
พ.ศ. 2554 ทำให้กลุ่มบริษัทมีอัตราส่วนความสามารถชำระดอกเบี้ยลดลงจาก 11.86 เท่า ในปี
พ.ศ. 2553 เป็น 4.17 เท่า ในปี พ.ศ. 2554
และอัตราส่วนความสามารถชำระภาระผูกพันลดลงจาก 0.51 เท่า ในปี พ.ศ. 2553 เป็น 0.12
เท่า ในปี พ.ศ. 2554

อนึ่ง
อัตราส่วนความสามารถชำระผูกพันดังกล่าวใช้นิยามสูตรการคำนวณตามแนวทางของสำนักงานคณะกรรมการกำกับหลักทรัพย์และตลาดหลักทรัพย์ซึ่งมีความแตกต่างกันจากสูตรการคำนวณอัตราส่วนความสามารถชำระผูกพันตามข้อกำหนดทางการเงินที่บริษัทฯผูกพันอยู่กับธนาคารเจ้าหนี้
ดังนั้น ผลลัพธ์จากการคำนวณดังกล่าวจึงไม่ควรนำมาเปรียบเทียบกัน ทั้งนี้
บริษัทฯได้เปิดเผยรายละเอียดของข้อกำหนดทางการเงินตามสัญญาเงินกู้ไว้ในหัวข้อ 11.2.1 (ง)

วิเคราะห์จากงบการเงินรวม

11.2.1 ภาพรวมการดำเนินธุรกิจ

ก. รายได้

  โครงสร้างธุรกิจของกลุ่มบริษัทแบ่งออกเป็น 2 สายธุรกิจหลัก ได้แก่
  สายธุรกิจพลาสติกและสายธุรกิจซื้อมาขายไป
  โดยมีสายงานแม่พิมพ์เป็นส่วนสนับสนุนที่สำคัญของสายธุรกิจพลาสติก ในปี พ.ศ. 2554
  กลุ่มบริษัทยังคงมีรายได้หลักมาจากสายธุรกิจพลาสติกทั้งจากผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  ในขณะที่รายได้จากสายธุรกิจซื้อมาขายไปเริ่มปรับตัวสูงขึ้นจากการขยายตัวของธุรกิจระบบขายตรง
  (MLM) ทั้งนี้ สัดส่วนของรายได้จากการขายและงานรับจ้างของกลุ่มบริษัทแยกตามสายธุรกิจในปี
  พ.ศ. 2554 เปรียบเทียบปี พ.ศ. 2553 เป็นดังนี้

+-----------------------------------+---------+------+---------+------+
| งบการเงินรวม                       | พ.ศ.    |      | พ.ศ.    |      |
|                                   | 2554    |      | 2553    |      |
+-----------------------------------+---------+------+---------+------+
|                                   | ล้านบาท  | %    | ล้านบาท  | %    |
+-----------------------------------+---------+------+---------+------+
| สายธุรกิจพลาสติก*                    | 6,740   | 89   | 6,179   | 90   |
+-----------------------------------+---------+------+---------+------+
| สายธุรกิจซื้อมาขายไปและสายงานแม่พิมพ์    | 812     | 11   | 681     | 10   |
+-----------------------------------+---------+------+---------+------+
| รวม                               | 7,552   | 100  | 6,860   | 100  |
+-----------------------------------+---------+------+---------+------+
| * จำแนกสัดส่วนตามกลุ่มสินค้าหลักได้ดังนี้    |         |      |         |      |
+-----------------------------------+---------+------+---------+------+
| - ผลิตภัณฑ์เพื่องานอุตสาหกรรม           | 4,596   | 68   | 4,107   | 66   |
|                                   |         |      |         |      |
| - ผลิตภัณฑ์เครื่องใช้ในครัวเรือน          | 2,144   | 32   | 2,072   | 34   |
+-----------------------------------+---------+------+---------+------+
| รวมสายธุรกิจพลาสติก                  | 6,740   | 100  | 6,179   | 100  |
+-----------------------------------+---------+------+---------+------+

  กลุ่มบริษัทมีสัดส่วนรายได้จากผลิตภัณฑ์เพื่องานอุตสาหกรรมสูงกว่าผลิตภัณฑ์เครื่องใช้ในครัวเรือน
  เนื่องจากผลิตภัณฑ์เพื่องานอุตสาหกรรมสามารถตอบสนองความต้องการของลูกค้าที่อยู่ในอุตสาหกรรมประเภทต่างๆ
  ได้หลากหลายกว่าผลิตภัณฑ์เครื่องใช้ในครัวเรือนที่สนองตอบความต้องการของผู้บริโภคและ/หรือผู้ใช้สินค้าโดยตรง
  ผลจากภาวะเศรษฐกิจที่เริ่มฟื้นตัวและการเพิ่มขึ้นของยอดขายกลุ่มผลิตภัณฑ์บรรจุภัณฑ์อาหารและเครื่องดื่ม
  ทำให้ยอดขายผลิตภัณฑ์ทั้งสองประเภทของสายธุรกิจพลาสติกในปี พ.ศ. 2554
  เพิ่มขึ้นเมื่อเทียบกับปี พ.ศ. 2553

  สำหรับสายธุรกิจซื้อมาขายไป ในปี พ.ศ. 2554
  มีการเติบโตและยอดขายเพิ่มสูงขึ้นเมื่อเทียบกับปีที่ผ่านมา
  เนื่องจากผลิตภัณฑ์ของกลุ่มบริษัทโดยเฉพาะกลุ่มผลิตภัณฑ์เพื่อสุขภาพและผลิตภัณฑ์เพื่อความงามและผิวพรรณที่โดดเด่นและได้รับการตอบรับจากผู้บริโภคเป็นอย่างดี
  การขยายตัวของธุรกิจเครือข่ายและฐานสมาชิก
  ตลอดจนการโฆษณาและการส่งเสริมการขายที่มีส่วนช่วยให้ผลิตภัณฑ์ของกลุ่มบริษัทเป็นที่รู้จักและเข้าถึงกลุ่มผู้บริโภคได้อย่างรวดเร็ว
  นอกจากนี้ การมุ่งเน้นพัฒนาคุณภาพของสินค้า
  การทำกิจกรรมทางการตลาดโดยเน้นแนวคิดของการดูแลสุขภาพในเชิงรุก
  และการขยายฐานลูกค้าและสมาชิกทั้งในประเทศและต่างประเทศ
  ทำให้สายธุรกิจซื้อมาขายไปสามารถเติบโตได้อย่างต่อเนื่องและมีส่วนช่วยเสริมสร้างรายได้ให้แก่กลุ่มบริษัทอย่างมาก

  แม้ว่าสัดส่วนของรายได้จากสายงานแม่พิมพ์จะไม่มากนักเมื่อเทียบกับรายได้รวมของกลุ่มบริษัท
  แต่การเติบโตของรายได้จากสายงานแม่พิมพ์ก็มีความสัมพันธ์กับการเติบโตของรายได้จากสายธุรกิจพลาสติก
  เนื่องจากเป็นส่วนสนับสนุนที่สำคัญของสายธุรกิจพลาสติก ในปี พ.ศ. 2554
  กลุ่มบริษัทมีรายได้จากสายงานแม่พิมพ์สูงขึ้นเมื่อเทียบกับปีก่อนจากการได้รับการว่าจ้างสั่งทำแม่พิมพ์เพิ่มขึ้น
  นอกจากนี้ ความต้องการลงทุนของลูกค้า ความสามารถในการหาคู่ค้า
  ตลอดจนเทคโนโลยีและขีดความสามารถในการผลิตแม่พิมพ์ที่มีความละเอียดสูงของกลุ่มบริษัท
  ก็เป็นปัจจัยสำคัญที่จะทำให้รายได้จากสายงานแม่พิมพ์ของกลุ่มบริษัทมีส่วนช่วยสนับสนุนรายได้หลักของบริษัทฯต่อไปได้

ข. การตลาดและแนวโน้ม

1) สายธุรกิจพลาสติก

1.1) ตลาดผลิตภัณฑ์เพื่องานอุตสาหกรรมภายในประเทศ

  แม้ว่าประเทศไทยต้องประสบกับภาวะวิกฤตน้ำท่วมครั้งใหญ่จนส่งผลกระทบต่อหลายภาคอุตสาหกรรม
  โดยเฉพาะอย่างยิ่งภาคอุตสาหกรรมยานยนต์ที่ได้รับผลกระทบต่อเนื่องมาจากเหตุการณ์สึนามิที่ประเทศญี่ปุ่น
  ทำให้ยอดขายผลิตภัณฑ์ชิ้นส่วนยานยนต์และเปลือกหม้อแบตเตอรี่ของบริษัทฯไม่เติบโตดังที่คาดการณ์ไว้
  แต่อย่างไรก็ตาม เนื่องจากภาวะเศรษฐกิจที่ดีขึ้น
  ความหลากหลายของผลิตภัณฑ์เพื่องานอุตสาหกรรมของบริษัทฯที่ครอบคลุมในหลายอุตสาหกรรมหลักของประเทศ
  การเติบโตของกลุ่มผลิตภัณฑ์บรรจุภัณฑ์อาหารและเครื่องดื่ม
  ตลอดจนการที่โรงงานของบริษัทฯไม่ได้รับผลกระทบจากอุทกภัยและสามารถผลิตสินค้าได้ตามปกติ
  ทำให้บริษัทฯมียอดขายผลิตภัณฑ์เพื่องานอุตสาหกรรมในประเทศสำหรับปี พ.ศ. 2554
  เพิ่มสูงขึ้นอย่างมากเมื่อเทียบกับปีที่ผ่านมา

  การพัฒนาผลิตภัณฑ์เพื่องานอุตสาหกรรมอยู่เสมอ
  เพื่อรักษาคุณภาพสินค้าและให้เป็นไปตามมาตรฐานที่ลูกค้าต้องการ
  การขยายสายการผลิตผลิตภัณฑ์บรรจุภัณฑ์เครื่องดื่มเพื่อรองรับกับความต้องการของอุตสาหกรรมน้ำอัดลมและน้ำดื่มซึ่งมีมูลค่าสูง
  การสรรหาและพัฒนานวัตกรรมใหม่ ได้แก่ การพัฒนาเทคโนโลยีการผลิตระบบ IML (In-Mould
  Labeling) ให้ก้าวไปอีกขั้นด้วยการติดฉลากแบบใหม่ที่มีลักษณะเงาคล้ายโลหะ (Metallic)
  และการผลิตฝาขวดน้ำดื่มแบบ 29/25 ที่มีน้ำหนักเบากว่าเพื่อทดแทนฝาแบบ 30/25
  ซึ่งล้วนแล้วแต่เป็นการสร้างความแตกต่าง เพิ่มมูลค่าสินค้า และช่วยอนุรักษ์สิ่งแวดล้อม
  ด้วยเหตุผลดังกล่าว ทำให้บริษัทฯคาดว่ายอดขายผลิตภัณฑ์เพื่องานอุตสาหกรรมของบริษัทฯในปี
  พ.ศ. 2555 จะเพิ่มสูงขึ้น

1.2) ตลาดส่งออกผลิตภัณฑ์เพื่องานอุตสาหกรรม

  ปี พ.ศ. 2554
  บริษัทฯมีรายได้จากการส่งออกผลิตภัณฑ์เพื่องานอุตสาหกรรมเพิ่มขึ้นอย่างมากโดยเฉพาะจากกลุ่มผลิตภัณฑ์บรรจุภัณฑ์เครื่องดื่มที่บริษัทฯส่งออกไปจำหน่ายให้แก่ผู้ผลิตและจำหน่ายน้ำอัดลมและน้ำดื่มในประเทศลาว
  ฟิลิปปินส์ กัมพูชา เวียดนาม ปาปัวนิวกินี มาเลเซีย อินโดนีเซีย และออสเตรเลีย
  รวมถึงการเพิ่มขึ้นของยอดขายถังขยะและลังน้ำดื่ม
  ซึ่งสามารถช่วยชดเชยยอดขายกล่องบรรจุซีดีและดีวีดีที่ลดลงจากรูปแบบพฤติกรรมผู้บริโภคที่หันไปนิยมการดาวน์โหลดสิ่งบันเทิงต่างๆ
  จาก เว็บไซด์มากขึ้นซึ่งสะดวกและประหยัดกว่า
  และทำให้บริษัทฯมีรายได้รวมจากการส่งออกผลิตภัณฑ์เพื่องานอุตสาหกรรมสำหรับปี พ.ศ. 2554
  เพิ่มขึ้นเมื่อเทียบกับปีที่ผ่านมา

  สำหรับปี พ.ศ. 2555
  บริษัทฯวางแผนเพิ่มยอดขายจากการส่งออกผลิตภัณฑ์เพื่องานอุตสาหกรรมโดยการรักษาตลาดลูกค้ากลุ่มประเทศอินโดจีนและตั้งเป้าหมายที่จะขยายตลาด
  โดยเน้นการส่งออกไปยังกลุ่มประเทศเอเชียแปซิฟิกและกลุ่มประเทศตะวันออกกลาง
  การลงทุนเพื่อเพิ่มกำลังการผลิตของกลุ่มผลิตภัณฑ์บรรจุภัณฑ์อาหารและเครื่องดื่มให้สามารถรองรับกับความต้องการของลูกค้าได้มากขึ้น
  รวมทั้งการส่งเสริมและผลักดันให้กลุ่มผลิตภัณฑ์บรรจุภัณฑ์อาหารและเครื่องดื่มของบริษัทฯเป็นที่รู้จักในตลาดโลกมากยิ่งขึ้น

1.3) ตลาดผลิตภัณฑ์เครื่องใช้ในครัวเรือนภายในประเทศ

  จากภาวะเศรษฐกิจที่ดีขึ้นในปี พ.ศ. 2554
  ทำให้ภาคครัวเรือนมีการบริโภคและจับจ่ายใช้สอยมากขึ้น
  ประกอบกับบริษัทฯได้มีการออกแบบลวดลายและรูปทรงสินค้าที่แปลกใหม่
  และการส่งเสริมการขายอย่างต่อเนื่อง
  ทำให้ผลิตภัณฑ์เครื่องใช้ในครัวเรือนมีการเติบโตอยู่ในเกณฑ์ดี
  แม้ว่าจะเกิดวิกฤตน้ำท่วมครั้งใหญ่ในกรุงเทพมหานครและหลายจังหวัดในภาคกลางเมื่อปลายปี
  พ.ศ. 2554 แต่ก็ไม่ได้ส่งผลกระทบต่อยอดขายของบริษัทฯมากนัก
  เนื่องจากโรงงานของบริษัทฯไม่ได้รับผลกระทบจากอุทกภัยและสามารถผลิตสินค้าได้ตามปกติเช่นเดียวกับโรงงานสาขาอื่นของบริษัทฯ
  นอกจากนี้
  บริษัทฯได้รับผลพลอยได้จากภาวะน้ำท่วมดังกล่าวจากการที่ผู้บริโภคส่วนหนึ่งต้องซื้อผลิตภัณฑ์เครื่องใช้ในครัวเรือนประเภทจาน
  ชาม และถ้วย เพื่อทดแทนของเก่าที่เสียหาย
  จึงส่งผลให้ภาพรวมของยอดขายผลิตภัณฑ์เครื่องใช้ในครัวเรือนภายในประเทศสำหรับปี พ.ศ.
  2554 เพิ่มขึ้นเมื่อเทียบกับปีที่ผ่านมา

  แม้ว่าผลิตภัณฑ์เครื่องใช้ในครัวเรือนที่ทำจากเมลามีนของบริษัทฯจะสามารถทดแทนเครื่องถ้วยชามที่ผลิตจากวัสดุอื่นๆ
  ได้แก่ กระเบื้องและแก้ว ได้อีกมาก
  แต่การขยายตัวของตลาดผลิตภัณฑ์เครื่องใช้ในครัวเรือนที่ทำจากเมลามีนในประเทศก็ยังจำกัด
  เนื่องจากผลิตภัณฑ์ของบริษัทฯมีความคงทนและมีโอกาสเสียหายจากการใช้งานได้ยาก
  จึงทำให้เกิดการหมุนเวียนซื้อใหม่ค่อนข้างช้า
  อีกทั้งภาวะขาดแคลนแรงงานที่ส่งผลให้บริษัทฯมีข้อจำกัดในการเพิ่มปริมาณการผลิตให้สอดคล้องกับความต้องการสินค้าที่เพิ่มขึ้นได้

  อย่างไรก็ตาม ด้วยคุณภาพสินค้าของบริษัทฯ การเน้นออกแบบลวดลายและสีสัน
  การพัฒนารูปแบบสินค้าและเพิ่มประโยชน์ใช้สอยของสินค้าให้ทันกับกระแสนิยมของผู้บริโภค
  การทำกิจกรรมส่งเสริมการขายที่มีประสิทธิภาพ
  ตลอดจนการขยายฐานการผลิตไปยังประเทศที่ยังไม่เกิดภาวะการขาดแคลนแรงงานและมีอัตราค่าแรงที่สมเหตุสมผล
  จะส่งผลให้บริษัทฯมีกำลังการผลิตจากฐานการผลิตในประเทศที่เพียงพอสำหรับรองรับความต้องการภายในประเทศและช่วยผลักดันให้ผลิตภัณฑ์เครื่องใช้ในครัวเรือนของบริษัทฯสามารถดึงดูดความสนใจและเป็นที่ต้องการของผู้บริโภคกลุ่มต่างๆ
  ต่อไปได้อีก
  ส่งผลให้บริษัทฯมีการเติบโตของยอดขายผลิตภัณฑ์เครื่องใช้ในครัวเรือนภายในประเทศ

1.4) ตลาดส่งออกผลิตภัณฑ์เครื่องใช้ในครัวเรือน

  ในปี พ.ศ. 2554
  เศรษฐกิจในหลายประเทศโดยเฉพาะอย่างยิ่งในกลุ่มประเทศเอเชียและอเมริกาเริ่มฟื้นตัว
  ส่งผลให้บริษัทฯได้รับคำสั่งซื้อเพิ่มสูงขึ้น ประกอบกับบริษัทฯได้ปรับราคาสินค้าส่วนหนึ่ง
  ทำให้บริษัทฯมีรายได้เป็นสกุลเงินตราต่างประเทศเพิ่มขึ้นจากปีก่อน แต่อย่างไรก็ตาม
  จากภาวะค่าเงินบาทแข็งค่าขึ้นอย่างต่อเนื่องเมื่อเทียบกับดอลล่าร์สหรัฐอเมริกาตลอดปี พ.ศ.
  2554 ที่ผ่านมา และมีแนวโน้มที่จะแข็งค่าต่อไปอีกในปี พ.ศ. 2555
  ซึ่งส่งผลกระทบโดยตรงต่อรายได้จากการส่งออกสินค้าของบริษัทฯที่ส่วนใหญ่จำหน่ายให้แก่ลูกค้าเป็นเงินสกุลดอลล่าร์สหรัฐอเมริกา
  ทำให้บริษัทฯมียอดขายจากการส่งออกผลิตภัณฑ์เครื่องใช้ในครัวเรือนเป็นสกุลเงินบาทในปี พ.ศ.
  2554 ใกล้เคียงกับปีก่อน ทั้งนี้
  บริษัทฯคาดว่าตลาดต่างประเทศของผลิตภัณฑ์เครื่องใช้ในครัวเรือนของบริษัทฯจะสามารถขยายตัวต่อไปได้อีกด้วยเหตุผลดังนี้

-   ตลาดส่งออกของบริษัทฯไม่ได้ขึ้นกับกลุ่มประเทศในทวีปใดโดยเฉพาะ
    แต่กระจายสัดส่วนการขายไปหลายๆ ประเทศ
    อีกทั้งจากการขยายตลาดไปยังตลาดใหม่ในแถบแอฟริกาและยุโรปตะวันออก
    ทำให้บริษัทฯประสบความสำเร็จในการขยายตลาดและสามารถส่งออกไปได้แล้วมากกว่า 100
    ประเทศทั่วโลก

-   ผู้บริโภคได้ตระหนักถึงความสำคัญของคุณภาพและความปลอดภัยของผลิตภัณฑ์เครื่องใช้ในครัวเรือนมากยิ่งขึ้น
    ซึ่งเห็นได้จากการมีกฎระเบียบและมาตรฐานผลิตภัณฑ์เพื่อป้องกันการนำเข้าผลิตภัณฑ์เครื่องใช้ในครัวเรือนที่มีผลกระทบต่อสุขภาพที่ใช้ยูเรียหรือเมลามีนผสมยูเรียเป็นวัตถุดิบในการผลิต
    ตลอดจนการควบคุมคุณภาพในแต่ละประเทศที่มีความเข้มงวดมากขึ้นโดยเฉพาะกลุ่มประเทศยุโรปที่ได้กำหนดมาตรฐานคุณภาพผลิตภัณฑ์เครื่องใช้ในครัวเรือนใหม่ที่ทำให้สินค้าด้อยคุณภาพไม่สามารถนำเข้าไปจำหน่ายในตลาดยุโรปได้
    ดังนั้น จึงเป็นโอกาสที่ดีสำหรับผลิตภัณฑ์เครื่องใช้ในครัวเรือนที่ผลิตจากเมลามีน 100%
    ของบริษัทฯซึ่งบริษัทฯได้ให้ความสำคัญและเน้นในเรื่องของคุณภาพและตราสินค้ามาโดยตลอด

-   บริษัทฯได้ร่วมมือกับบริษัท ไทย เอ็มเอฟซี จำกัด ซึ่งเป็นผู้ผลิตผงเมลามีน และ Truyts
    Import ซึ่งเป็นผู้ออกแบบและจำหน่ายผลิตภัณฑ์เมลามีนที่ใช้สำหรับกลุ่ม HORECA (Hotel,
    Restaurant and Catering) รายใหญ่ของประเทศเนเธอร์แลนด์
    ในการพัฒนานวัตกรรมใหม่ให้กับผลิตภัณฑ์เครื่องใช้ในครัวเรือนของบริษัทฯเพื่อให้สามารถใช้กับเครื่องไมโครเวฟได้
    และนำไปสู่การขยายไปยังกลุ่มอุตสาหกรรมการจัดเลี้ยงอาหารในกลุ่มประเทศยุโรปซึ่งเป็นตลาดใหม่ของบริษัทฯภายใต้ตราสินค้าร่วม
    Truyts Import by Srithai Superware

-   การยกระดับมาตรฐานในกระบวนการผลิตสินค้าอย่างต่อเนื่องทั้งการพัฒนาเครื่องจักรอัตโนมัติหรือกึ่งอัตโนมัติเพื่อนำมาใช้ทดแทนแรงงานในการผลิต
    และการวางรากฐานของแนวการผลิตที่เป็นสากลเพื่อรองรับต่อการเปลี่ยนแปลงของข้อกำหนดมาตรฐานในการผลิตของลูกค้าโดยเฉพาะในแถบยุโรป

-   การได้รับความไว้วางใจจากผู้ค้าปลีกผลิตภัณฑ์เครื่องใช้ในครัวเรือนรายใหญ่ที่มีชื่อเสียงเพื่อผลิตและส่งออกผลิตภัณฑ์เครื่องใช้ในครัวเรือน
    โดยส่งไปจำหน่ายให้แก่ลูกค้าตามสาขาต่างๆ ในหลายๆ ประเทศ

-   การพัฒนาลวดลายและรูปทรงของผลิตภัณฑ์ร่วมกับลูกค้าอยู่เสมอเพื่อให้ตรงกับความต้องการของลูกค้าและความนิยมของตลาดในแต่ละประเทศมากที่สุด
    ตลอดจนเป็นการสร้างความแตกต่างจากผลิตภัณฑ์ของคู่แข่งทางการตลาด

-   การส่งเสริมในเรื่องของการโฆษณาและประชาสัมพันธ์ตราสินค้าของบริษัทฯในประเทศที่สำคัญๆ
    เพื่อให้ตราสินค้าของบริษัทฯเป็นที่รู้จักไปทั่วโลก

-   กระจายความเสี่ยงด้านอัตราแลกเปลี่ยนโดยการเจรจากับลูกค้าในกลุ่มประเทศอาเซียนเพื่อเสนอราคาขายสินค้าเป็นเงินสกุลอื่นที่ไม่ใช่เงินสกุลดอลล่าร์สหรัฐอเมริกาตามความเหมาะสม
    เช่น เงินบาทหรือสิงคโปร์ดอลล่าร์ เป็นต้น
    รวมจนถึงการพิจารณาเสนอราคาขายสินค้าให้แก่ลูกค้าในประเทศญี่ปุ่นเป็นเงินเยน

  ด้วยความพยายามผลักดันและนำเสนอผลิตภัณฑ์เครื่องใช้ในครัวเรือนที่มีคุณภาพที่ผลิตจากวัตถุดิบเมลามีนแท้
  100%
  การพัฒนารูปทรงผลิตภัณฑ์และลวดลายให้มีความเหมาะสมกับความต้องการที่หลากหลายมากขึ้น
  ประกอบกับความมุ่งมั่นที่จะขยายการส่งออกไปยังกลุ่มอุตสาหกรรมการจัดเลี้ยงอาหาร
  และตลาดใหม่ๆ ในกลุ่มประเทศยุโรปตะวันออก, แอฟริกา และอเมริกาใต้ อย่างต่อเนื่อง
  ทำให้บริษัทฯมีความเชื่อมั่นว่าจะสามารถส่งสินค้าออกไปจำหน่ายยังต่างประเทศได้กว้างขวางมากขึ้น
  และส่งผลให้ผลิตภัณฑ์เครื่องใช้ในครัวเรือนของบริษัทฯเติบโตได้อย่างยั่งยืน

2) สายธุรกิจซื้อมาขายไป

  ธุรกิจท่องเที่ยวและโรงแรมที่ปรับตัวดีขึ้นในปี พ.ศ. 2554 ตามภาวะเศรษฐกิจ
  การเติบโตของธุรกิจเครือข่ายเอสเนเจอร์ที่เป็นผลจากการเพิ่มขึ้นของกลุ่มสินค้าและจำนวนผู้ร่วมทำธุรกิจ
  รวมถึงการขยายธุรกิจไปยังกลุ่มประเทศเพื่อนบ้าน
  ส่งผลให้รายได้จากการจำหน่ายสินค้าของสายธุรกิจซื้อมาขายไปในปี พ.ศ. 2554
  เพิ่มสูงขึ้นอย่างมาก

  ในส่วนของธุรกิจเครือข่าย บริษัทฯให้ความสำคัญกับผลิตภัณฑ์ที่คัดสรรมาจำหน่าย
  โดยไม่ได้มุ่งหวังแต่เพียงเพื่อเพิ่มความหลากหลาย
  แต่ต้องเปี่ยมด้วยคุณภาพและพิสูจน์เห็นผลแล้วว่ามีความปลอดภัย
  เนื่องจากเป็นผลิตภัณฑ์ที่เกี่ยวข้องกับสุขภาพของผู้บริโภค ดังนั้น
  บริษัทฯจึงมีหลักเกณฑ์ในการคัดสรรผลิตภัณฑ์ที่นำมาจำหน่ายดังนี้

-   ต้องตอบสนองความต้องการของลูกค้าตามกระแสนิยมของตลาด

-   ผลิตด้วยกระบวนการผลิตที่ได้มาตรฐานในระดับสากล

-   มีความปลอดภัย ใช้แล้วเห็นผลในระยะเวลาที่เหมาะสม มีความโดดเด่น
    สามารถอธิบายต่อผู้บริโภคได้

-   ใช้แล้วหมดไป หรือต้องมีการทดแทนเป็นระยะๆ
    เพื่อให้เกิดการสั่งซื้อผลิตภัณฑ์อย่างต่อเนื่องสม่ำเสมอ

-   มีนวัตกรรมหรือมีความแตกต่างในตลาด

-   มีมูลค่าตลาดรองรับไม่น้อยกว่าเกณฑ์ที่บริษัทฯกำหนด

  ด้วยฐานสมาชิกจำนวนมากภายใต้ระบบธุรกิจขายตรงของบริษัทฯ
  การมีศูนย์จำหน่ายสินค้าที่อยู่ทั่วทุกภูมิภาคของประเทศ
  การทำตลาดและส่งเสริมการขายอย่างต่อเนื่องเพื่อสนับสนุนให้ธุรกิจเครือข่ายเอสเนเจอร์มีความโดดเด่นทางด้านการตลาด
  รวมทั้งความสามารถในการสร้างความสนใจและโอกาสให้แก่ผู้ประกอบอาชีพอิสระและสมาชิกที่ต้องการสร้างเครือข่าย
  ทำให้บริษัทฯมีความเชื่อมั่นว่า ระบบธุรกิจเครือข่ายจะสามารถเติบโตได้อย่างต่อเนื่อง
  และเป็นอีกหนึ่งธุรกิจที่จะช่วยเสริมสร้างรายได้หลักให้แก่บริษัทฯ

ค. ผลการดำเนินงานและฐานะการเงิน (จากสรุปงบการเงินรวม)

กลุ่มบริษัทมีกำไรสุทธิสำหรับปี พ.ศ. 2554 ส่วนที่เป็นของบริษัทใหญ่
ตามงบกำไรขาดทุนเบ็ดเสร็จรวม จำนวน 282.01 ล้านบาท โดยมีกำไรสุทธิรวมเพิ่มขึ้น 14.04
ล้านบาท หรือร้อยละ 5.24 และเมื่อรวมกำไรขาดทุนเบ็ดเสร็จอื่นที่เป็นส่วนของบริษัทใหญ่แล้ว
บริษัทฯมีกำไรเบ็ดเสร็จรวมที่เป็นส่วนของบริษัทใหญ่จำนวน 291.58 ล้านบาท เพิ่มขึ้น 79.18
ล้านบาท หรือร้อยละ 37.28 สรุปคำชี้แจงผลการดำเนินงานรวมและฐานะการเงินรวม ณ วันที่ 31
ธันวาคม พ.ศ. 2554 มีดังต่อไปนี้

-   งบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม พ.ศ. 2554
    เปรียบเทียบกับสำหรับปีสิ้นสุดวันที่ 31 ธันวาคม พ.ศ. 2553
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2554
    ในส่วนของงบกำไรขาดทุนเบ็ดเสร็จ)

1.  รายได้จากการขายและงานรับจ้างรวมจำนวน 7,552.24 ล้านบาท เพิ่มขึ้นจากปีก่อนจำนวน
    692.48 ล้านบาท หรือร้อยละ10.09 เนื่องจาก

    1.  สายธุรกิจพลาสติก

        1.  รายได้สายธุรกิจพลาสติก –
            ผลิตภัณฑ์เครื่องใช้ในครัวเรือนในประเทศและต่างประเทศ จำนวน 2,143.88
            ล้านบาท คิดเป็นร้อยละ 28.39 ของรายได้รวม เพิ่มขึ้นจากปีก่อน จำนวน 72.36
            ล้านบาท หรือร้อยละ 3.49
            เนื่องจากภาวะเศรษฐกิจในประเทศที่ดีขึ้นและการส่งเสริมการขาย
            ทำให้ยอดขายสินค้าภายในประเทศเพิ่มขึ้นเป็นจำนวนมากโดยเฉพาะจากช่องทางธุรกิจขายตรงและการจำหน่ายผ่านตัวแทนจำหน่าย
            ตลอดจนการเพิ่มขึ้นของยอดขายของบริษัทย่อยในต่างประเทศและบริษัทย่อยในประเทศจัดตั้งใหม่ในปี
            พ.ศ. 2554

        2.  รายได้สายธุรกิจพลาสติก –
            ผลิตภัณฑ์เพื่องานอุตสาหกรรมในประเทศและต่างประเทศ จำนวน 4,596.10
            ล้านบาท คิดเป็นร้อยละ 60.86 ของรายได้รวม เพิ่มขึ้นจากปีก่อน จำนวน
            489.26 ล้านบาท หรือร้อยละ 11.91
            เนื่องจากการเพิ่มขึ้นของยอดขายของกลุ่มผลิตภัณฑ์บรรจุภัณฑ์อาหารและเครื่องดื่ม
            ถังสี และพาเลท
            ซึ่งเกิดจากการรับคำสั่งซื้อที่เพิ่มมากขึ้นอันเป็นผลส่วนหนึ่งจากวิกฤตการณ์อุทกภัยในปีที่ผ่านมาและจากการขยายตัวของธุรกิจ
            รวมทั้งการปรับราคาขายสินค้าตามการขึ้นราคาของวัตถุดิบ
            สุทธิยอดขายของกลุ่มถังขยะที่ลดลงเนื่องจากไม่มีคำสั่งซื้อพิเศษซึ่งมีปริมาณสูงเช่นในปี
            พ.ศ. 2553

    2.  สายธุรกิจซื้อมาขายไปและสายงานแม่พิมพ์

  รายได้จากสายธุรกิจซื้อมาขายไปและสายงานแม่พิมพ์ จำนวน 812.26 ล้านบาท คิดเป็นร้อยละ
  10.76 ของรายได้รวม เพิ่มขึ้นจากปีก่อนจำนวน 130.86 ล้านบาท หรือร้อยละ 19.20
  เนื่องจากการเติบโตของธุรกิจเครือข่ายเอสเนเจอร์ที่มียอดขายสินค้าเพิ่มขึ้นโดยเฉพาะสินค้าประเภทเครื่องสำอางและอาหารเสริมต่างๆ
  ประกอบกับธุรกิจนี้ได้ทีมบริหารชุดใหม่ซึ่งเริ่มดำเนินงานตั้งแต่ไตรมาส 3 ปี พ.ศ. 2553
  เป็นต้นมา

2.  กำไรขั้นต้น จำนวน 1,506.90 ล้านบาท เพิ่มขึ้นจำนวน 60.58 ล้านบาท
    หรือคิดเป็นอัตรากำไรขั้นต้นต่อยอดขายปี พ.ศ. 2554 เท่ากับร้อยละ 19.95
    ลดลงจากงวดเวลาเดียวกันปีก่อนซึ่งมีอัตราร้อยละ 21.08
    เนื่องจากต้นทุนการผลิตที่เพิ่มขึ้นจากปีก่อนจากการเพิ่มขึ้นของราคาวัตถุดิบ ค่าแรง
    โสหุ้ยการผลิต ตลอดจนเงินบาทที่แข็งค่าเมื่อเทียบกับเงินดอลล่าร์สหรัฐอเมริกา

3.  ค่าใช้จ่ายในการขายและบริหาร จำนวน 1,089.32 ล้านบาท เพิ่มขึ้นจากปีก่อน จำนวน
    9.70 ล้านบาท หรือร้อยละ 0.90 หากคิดเป็นสัดส่วนต่อยอดขาย ปี พ.ศ. 2554
    เท่ากับร้อยละ 14.42 ลดลงจากปีก่อนซึ่งมีอัตราร้อยละ 15.74
    เนื่องจากการเพิ่มขึ้นของค่าใช้จ่ายส่งเสริมการขาย
    ค่าขนส่งและค่าระวางเรือจากการขยายตัวของยอดขาย การปรับเงินเดือนและค่าแรงประจำปี
    การเพิ่มขึ้นของทีมงานธุรกิจซื้อมาขายไปชุดใหม่
    ตลอดจนการบันทึกค่าใช้จ่ายประมาณการผลประโยชน์พนักงานจากการปฏิบัติตามนโยบายการบัญชีใหม่เรื่องผลประโยชน์พนักงานในปี
    พ.ศ. 2554
    สุทธิด้วยการลดลงของค่าใช้จ่ายจากการเปลี่ยนสถานะจากบริษัทย่อยเป็นเงินลงทุนอื่นในไตรมาส
    3 ปี พ.ศ. 2553

4.  รายการจากเหตุการณ์เพลิงไหม้ เป็นผลต่างของค่าสินไหมทดแทนกับค่าใช้จ่ายจำนวน 103.29
    ล้านบาท เพิ่มขึ้น จำนวน 58.53 ล้านบาท รายละเอียดปรากฏในหัวข้อ 11.2.2
    การเปลี่ยนแปลงต่างๆ ที่สำคัญและการดำเนินงานในปีที่ผ่านมา

5.  รายการจากการเปลี่ยนแปลงนโยบายผลประโยชน์พนักงาน จำนวน 40.71 ล้านบาท
    เนื่องจากวันที่ 11 พฤศจิกายน พ.ศ. 2554
    คณะกรรมการบริษัทได้มีมติอนุมัติเปลี่ยนแปลงนโยบายการมอบทองคำให้แก่พนักงานที่ทำงานครบทุกรอบจำนวนปีตามระเบียบบริษัทฯ
    โดยกำหนดมูลค่าทองคำน้ำหนัก 1 บาท
    ด้วยมูลค่าคงที่จากเดิมที่อ้างอิงมูลค่าทองคำตามอัตราท้องตลาด
    ส่งผลให้บริษัทฯรับรู้ภาระผูกพันผลประโยชน์พนักงานหรือหนี้สินลดลงและทำให้ค่าใช้จ่ายลดลงในปี
    พ.ศ. 2554

6.  ส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 22.92 ล้านบาท
    เพิ่มขึ้นจากปีก่อนจำนวน 5.38 ล้านบาท หรือร้อยละ 30.69
    เนื่องจากผลประกอบการที่ดีขึ้นของบริษัทร่วมหลายแห่งตามภาวะเศรษฐกิจ

7.  ต้นทุนทางการเงิน – ดอกเบี้ยจ่าย จำนวน 99.37 ล้านบาท เพิ่มขึ้นจำนวน 33.58 ล้านบาท
    เนื่องจากการกู้ยืมเงินเพื่อใช้ในการจัดหาสินทรัพย์และเป็นเงินทุนหมุนเวียนในกิจการ
    ตลอดจนอัตราดอกเบี้ยเงินกู้ในท้องตลาดที่ปรับตัวสูงขึ้น

8.  ภาษีเงินได้

  รายจ่ายภาษีเงินได้-ค่าใช้จ่าย จำนวน 171.52 ล้านบาท เปรียบเทียบกับปีก่อนจำนวน 58.15
  ล้านบาท เพิ่มขึ้น จำนวน 113.36 ล้านบาท เนื่องจาก

1.  ในปี พ.ศ. 2553
    กลุ่มบริษัทใช้สิทธิประโยชน์ตามบัตรส่งเสริมการลงทุนในการลดหย่อนภาษีเงินได้นิติบุคคลสำหรับกำไรสุทธิส่วนหนึ่งในอัตราร้อยละ
    50 ของอัตราปกติเป็นปีสุดท้ายสำหรับบัตรดังกล่าว

2.  อัตราภาษีเพิ่มขึ้นจากร้อยละ 25 ตามมาตรการส่งเสริมของรัฐบาลในปี พ.ศ. 2553
    เป็นอัตราปกติคือร้อยละ 30 ในปี พ.ศ. 2554

3.  บริษัทฯรับรู้ผลต่างของค่าสินไหมทดแทนและค่าใช้จ่ายจากเหตุการณ์เพลิงไหม้จำนวน 44.76
    ล้านบาท ในปี พ.ศ. 2553 และจำนวน 103.29 ล้านบาท ในปี พ.ศ. 2554
    รวมเป็นรายได้ทางภาษีที่เกิดขึ้นในปี พ.ศ. 2554 รวมจำนวน 148.05 ล้านบาท
    เนื่องจากได้รับเงินค่าสินไหมทดแทนจากบริษัทประกันภัยครบถ้วนแล้ว

4.  กลุ่มบริษัทรับรู้ค่าใช้จ่ายภาษีเงินได้เพิ่มขึ้นจากการลดลงของผลประโยชน์ภาษีเงินได้ในอดีตของสินทรัพย์ภาษีเงินได้รอการตัดบัญชีเป็นดังนี้

    1.  การลดลงของอัตราภาษีจากร้อยละ 30 เป็นอัตราร้อยละ 23 สำหรับในปี พ.ศ. 2555
        และร้อยละ 20 ตั้งแต่ปี พ.ศ. 2556 เป็นต้นไป

    2.  การเปลี่ยนแปลงนโยบายผลประโยชน์พนักงาน รายละเอียดปรากฏในข้อ 5
        ส่งผลให้ภาระผูกพันผลประโยชน์พนักงานหรือหนี้สินลดลง
        ทำให้ผลแตกต่างชั่วคราวในทางบัญชีและทางภาษีของรายจ่ายผลประโยชน์พนักงานลดลง
        เนื่องจากทางบัญชีรับรู้เป็นค่าใช้จ่ายแต่ทางภาษีจะรับรู้เมื่อจ่ายจริง
        ส่งผลให้สินทรัพย์ภาษีเงินได้รอการตัดบัญชีที่เคยบันทึกไว้ถูกปรับลดลง

9.  กำไรต่อหุ้นขั้นพื้นฐาน

  กำไรต่อหุ้นขั้นพื้นฐาน จำนวน 1.04 บาทต่อหุ้น เปรียบเทียบกับกำไรต่อหุ้นปีก่อนจำนวน 0.99
  บาทต่อหุ้น ตามกำไรสุทธิของกลุ่มบริษัทที่เพิ่มขึ้น
  การเพิ่มขึ้นของผลต่างของค่าสินไหมทดแทนและค่าใช้จ่ายจากเหตุการณ์เพลิงไหม้ ในปี พ.ศ.
  2554 รวมทั้งรายการจากการเปลี่ยนแปลงนโยบายผลประโยชน์พนักงานที่เกิดขึ้นในปี พ.ศ.
  2554 เนื่องจากเปลี่ยนแปลงนโยบายการมอบทองคำให้แก่พนักงานที่ทำงานครบปีที่บริษัทฯกำหนด

10. กำไรเบ็ดเสร็จอื่น จำนวน 8.04 ล้านบาท
    เพิ่มขึ้นเมื่อเทียบกับขาดทุนเบ็ดเสร็จอื่นของปีก่อนจำนวน 59.85 ล้านบาท
    เนื่องจากการลดลงของผลขาดทุนของอัตราแลกเปลี่ยนจากการแปลงค่างบการเงินและการลดลงของค่าเสื่อมราคาของส่วนเกินทุนจากการตีมูลค่ายุติธรรมของสินทรัพย์
    จากการเปลี่ยนแปลงนโยบายการบัญชีที่ดิน
    อาคารและอุปกรณ์จากวิธีการตีราคาใหม่เป็นราคาทุนในปี พ.ศ. 2554

-   งบแสดงฐานะการเงินรวมสำหรับปี สิ้นสุดวันที่ 31 ธันวาคม พ.ศ. 2554
    เปรียบเทียบกับงบแสดงฐานะการเงินรวมสำหรับปี สิ้นสุดวันที่ 31 ธันวาคม พ.ศ. 2553
    (ปรับปรุงใหม่) (รายละเอียดปรากฏตามงบการเงินรวมและงบการเงินเฉพาะบริษัทสำหรับปี
    พ.ศ. 2554 ในส่วนของงบแสดงฐานะการเงิน)

1.  สินทรัพย์รวม จำนวน 8,085.35 ล้านบาท เพิ่มขึ้นจาก 31 ธันวาคม พ.ศ. 2553 จำนวน
    237.09 ล้านบาท หรือร้อยละ 3.02 ประกอบด้วยการเปลี่ยนแปลงที่มีสาระสำคัญดังนี้

    1.  ลูกหนี้และตั๋วเงินรับการค้าสุทธิ จำนวน 1,566.79 ล้านบาท เพิ่มขึ้นจากปีก่อน จำนวน
        234.07 ล้านบาท เนื่องจากการขยายตัวของยอดขาย
        และยอดคงค้างชำระจากลูกหนี้ต่างประเทศทยอยผ่อนชำระ
        รวมทั้งการเพิ่มขึ้นของลูกหนี้ของบริษัทย่อยในประเทศที่จัดตั้งใหม่ในปี พ.ศ. 2554

    2.  สินค้าคงเหลือสุทธิ จำนวน 1,154.68 ล้านบาท เพิ่มขึ้นจากปีก่อน จำนวน 147.09
        ล้านบาท จากการเพิ่มผลผลิตเพื่อรองรับปริมาณขายที่เพิ่มขึ้น
        ต้นทุนของสินค้าคงเหลือที่เพิ่มขึ้นตามราคาวัตถุดิบ
        รวมทั้งการเพิ่มขึ้นของสินค้าคงเหลือของบริษัทย่อยในประเทศที่จัดตั้งใหม่ในปี พ.ศ.
        2554
        สุทธิด้วยการลดลงของมูลค่าสินค้าคงเหลือของบริษัทย่อยที่ถูกโอนเปลี่ยนสถานะเงินลงทุนเป็นเงินลงทุนในบริษัทร่วมในไตรมาส
        1 ปี พ.ศ. 2554

    3.  เงินลงทุนระยะยาว จำนวน 456.48 ล้านบาท เพิ่มขึ้นจากปีก่อนจำนวน 2.27 ล้านบาท
        เกิดจากเงินลงทุนในบริษัทร่วมและกิจการร่วมค้าสุทธิ จำนวน 282.27 ล้านบาท
        ลดลงจากปีก่อน จำนวน 8.29 ล้านบาท
        จากการบันทึกเงินปันผลรับตามเกณฑ์การรับรู้ทางบัญชีโดยวิธีส่วนได้เสีย
        และการขายเงินลงทุนในบริษัทร่วมแห่งหนึ่ง
        สุทธิเพิ่มขึ้นด้วยผลประกอบการที่มีกำไรเพิ่มขึ้นของบริษัทร่วมและการโอนเปลี่ยนสถานะเงินลงทุนในบริษัทย่อยเป็นเงินลงทุนในบริษัทร่วม
        อย่างไรก็ตาม เงินลงทุนระยะยาวอื่นสุทธิก็เพิ่มขึ้นจากปีก่อนจำนวน 10.56 ล้านบาท
        เนื่องจากการเพิ่มขึ้นของมูลค่ายุติธรรมของเงินลงทุนเผื่อขาย

    4.  อสังหาริมทรัพย์เพื่อการลงทุนสุทธิ จำนวน 147.47 ล้านบาท
        เป็นทรัพย์สินที่บริษัทฯไม่ได้ใช้ในการดำเนินธุรกิจหลักของบริษัทฯ
        ประกอบด้วยที่ดินและอาคารที่บริษัทฯถือครองไว้เพื่อหาประโยชน์จากรายได้ค่าเช่าและที่ดินเปล่าที่ถือครองไว้โดยยังมิได้ระบุวัตถุประสงค์ของการใช้ในอนาคตและไม่ได้มีไว้เพื่อขายในระยะสั้นซึ่งมีมูลค่าตามบัญชีลดลงเมื่อเปรียบเทียบกับปีก่อนจำนวน
        8.94 ล้านบาท เนื่องจากการบันทึกค่าเสื่อมราคาระหว่างปี

    5.  ที่ดิน อาคารและอุปกรณ์สุทธิ จำนวน 4,158.68 ล้านบาท ลดลงจากปีก่อน 65.39
        ล้านบาท เนื่องจาก

        1.  มูลค่าลดลงจากการเปลี่ยนแปลงนโยบายการบัญชีที่ดิน อาคารและอุปกรณ์
            จากการแสดงด้วยมูลค่ายุติธรรมจากการตีราคาสินทรัพย์ด้วยผู้ประเมินอิสระเป็นใช้วิธีราคาทุนตั้งแต่วันที่
            1 มกราคม พ.ศ. 2554 เป็นต้นไป จำนวน 549.61 ล้านบาท

        2.  ลดลงจากผลของการโอนเปลี่ยนสถานะเงินลงทุนในบริษัทย่อยเป็นเงินลงทุนในบริษัทร่วม
            จำนวน 20.19 ล้านบาท

        3.  เพิ่มขึ้นจากการจัดหาสินทรัพย์เพิ่มเติม
            ซึ่งสุทธิด้วยการจำหน่ายสินทรัพย์และค่าเสื่อมราคาระหว่างปี

    6.  สินทรัพย์ภาษีเงินได้รอการตัดบัญชี จำนวน 73.55 ล้านบาท เพิ่มขึ้นจากปีก่อนจำนวน
        51.19 ล้านบาท
        จากการรับรู้ผลแตกต่างชั่วคราวในทางบัญชีและทางภาษีของรายจ่ายผลประโยชน์พนักงานจำนวน
        86.35 ล้านบาท เมื่อวันที่ 1 มกราคม พ.ศ. 2554 ตามนโยบายการบัญชีใหม่
        ซึ่งทางภาษีจะถือเป็นค่าใช้จ่ายเมื่อเกิดการจ่ายจริง
        สุทธิจากผลกระทบอัตราภาษีลดลงจากร้อยละ 30 เป็นร้อยละ 23 ในปี พ.ศ. 2555
        และร้อยละ 20 ตั้งแต่ปี พ.ศ. 2556 เป็นต้นไป จำนวน 25.51 ล้านบาท
        รวมทั้งรายการอื่นๆ ที่เกิดขึ้นในระหว่างปี

2.  หนี้สินรวมจำนวน 4,001.84 ล้านบาท เพิ่มขึ้นจาก 31 ธันวาคม พ.ศ. 2553 จำนวน
    783.99 ล้านบาท หรือร้อยละ 24.36 ประกอบด้วยการเปลี่ยนแปลงที่มีสาระสำคัญดังนี้

    1.  เงินกู้ยืมระยะสั้นจำนวน 735.00 ล้านบาท
        เพิ่มขึ้นจากการกู้เงินเพิ่มเติมเพื่อใช้เป็นเงินทุนหมุนเวียน

    2.  เจ้าหนี้การค้า จำนวน 850.79 ล้านบาท ลดลงจากปีก่อน จำนวน 147.97 ล้านบาท
        เนื่องจากการเจรจาจ่ายชำระค่าสินค้าส่วนหนึ่งเร็วขึ้นเป็นครั้งคราวเพื่อให้ได้ราคาซื้อที่เหมาะสม
        การทยอยสั่งซื้อวัตถุดิบตามปริมาณการผลิต
        ตลอดจนลดลงจากการโอนเปลี่ยนสถานะเงินลงทุนในบริษัทย่อยเป็นเงินลงทุนในบริษัทร่วม

    3.  ส่วนของเงินกู้ยืมระยะยาวที่ถึงกำหนดชำระภายในหนึ่งปี และเงินกู้ยืมระยะยาว
        รวมจำนวน 1,698.74 ล้านบาท เพิ่มขึ้นจำนวน 10.65 ล้านบาท จากการกู้เพิ่มเติม
        จำนวน 347.09 ล้านบาท และการจ่ายชำระคืนเงินกู้ในระหว่างงวด จำนวน 336.03
        ล้านบาท

    4.  ค่าใช้จ่ายค้างจ่าย จำนวน 196.78 ล้านบาท เพิ่มขึ้นจากปีก่อน จำนวน 51.97
        ล้านบาท ส่วนใหญ่เกิดจากการบันทึกภาษีเงินได้นิติบุคคลค้างจ่ายเพิ่มขึ้น จำนวน 26.29
        ล้านบาท ตามกำไรสุทธิทางภาษีสำหรับปี พ.ศ. 2554
        ซึ่งเพิ่มขึ้นจากผลต่างของเงินชดเชยและค่าใช้จ่ายจากเหตุการณ์เพลิงไหม้
        อัตราภาษีเพิ่มขึ้น จากปี พ.ศ. 2553 ร้อยละ 25 เป็นร้อยละ 30 ในปี พ.ศ. 2554
        รวมทั้งในปี พ.ศ. 2553
        กลุ่มบริษัทใช้สิทธิประโยชน์ตามบัตรส่งเสริมการลงทุนในการลดหย่อนภาษีเงินได้นิติบุคคลสำหรับกำไรสุทธิร้อยละ
        50 ของอัตราปกติ

    5.  หนี้สินไม่หมุนเวียนอื่น จำนวน 11.86 ล้านบาท ลดลงจากปีก่อนจำนวน 107.31
        ล้านบาท ส่วนใหญ่เกิดจากหนี้สินภาษีเงินได้รอการตัดบัญชีลดลงจากปี พ.ศ. 2553
        จำนวน 114.92 ล้านบาท เนื่องจากการเปลี่ยนแปลงนโยบายการบัญชีที่ดิน
        อาคารและอุปกรณ์ จากการแสดงด้วยมูลค่ายุติธรรมเป็นวิธีราคาทุนตั้งแต่วันที่ 1 มกราคม
        พ.ศ. 2554 เป็นต้นไป

    6.  ภาระผูกพันผลประโยชน์พนักงาน พ.ศ. 2554 เพิ่มขึ้นจำนวน 249.54 ล้านบาท
        เนื่องจากการปฏิบัติตามนโยบายการบัญชีใหม่ เรื่อง ผลประโยชน์พนักงาน
        ซึ่งจำนวนดังกล่าว คือผลสะสมของการรับรู้มูลค่าหนี้สินก่อนปี พ.ศ. 2554
        โดยบันทึกปรับกับกำไรสะสม ณ วันที่ 1 มกราคม พ.ศ. 2554 จำนวน 287.83
        ล้านบาท และเพิ่มขึ้นด้วยการรับรู้ค่าใช้จ่ายผลประโยชน์พนักงานเพิ่มเติมสำหรับปี พ.ศ.
        2554 สุทธิลดลงด้วยการเปลี่ยนแปลงนโยบายผลประโยชน์พนักงาน

3.  ส่วนของผู้ถือหุ้นรวมจำนวน 4,083.51 ล้านบาท ลดลงจาก 31 ธันวาคม พ.ศ. 2553
    จำนวน 546.91 ล้านบาท หรือร้อยละ 11.81
    ประกอบด้วยรายการเปลี่ยนแปลงที่มีสาระสำคัญดังต่อไปนี้

    1.  กำไรสะสม จำนวน 1,198.36 ล้านบาท ลดลงจากปีก่อนจำนวน 84.69 ล้านบาท
        ประกอบด้วยกำไรสะสมยังไม่ได้จัดสรร จำนวน 1,062.36 ล้านบาท
        ลดลงจากปีก่อนจำนวน 100.69 ล้านบาท
        เนื่องจากการเพิ่มขึ้นของกำไรสุทธิส่วนที่เป็นของบริษัทใหญ่สำหรับปีสิ้นสุดวันที่ 31
        ธันวาคม พ.ศ. 2554 จำนวน 282.01 ล้านบาท
        สุทธิลดลงด้วยการจ่ายเงินปันผลจากผลการดำเนินงานของปี พ.ศ. 2553 จำนวน
        162.59 ล้านบาท ในเดือนพฤษภาคม พ.ศ. 2554 การโอนกำไรสุทธิประจำปี พ.ศ.
        2554 เพื่อตั้งสำรองตามกฎหมายเพิ่มเติมจำนวน 16.00 ล้านบาท
        รวมทั้งผลกระทบจากการเปลี่ยนนโยบายการบัญชี เมื่อวันที่ 1 มกราคม พ.ศ. 2554
        จำนวน 201.48 ล้านบาท เรื่อง

        1.  ที่ดิน อาคารและอุปกรณ์

        2.  ผลประโยชน์ของพนักงาน

        3.  อสังหาริมทรัพย์เพื่อการลงทุน

  รายละเอียดปรากฏในหัวข้อ 11.2.2 การเปลี่ยนแปลงต่างๆ
  ที่สำคัญและการดำเนินงานในปีที่ผ่านมา

2.  องค์ประกอบอื่นของส่วนของผู้ถือหุ้นลดลงจำนวน 410.89 ล้านบาท หรือร้อยละ 113.35
    ส่วนใหญ่มาจากการยกเลิกส่วนเกินทุนจากการตีมูลค่ายุติธรรมของสินทรัพย์ถาวร ณ 31
    ธันวาคม พ.ศ. 2553 จำนวน 420.47 ล้านบาท ทั้งจำนวน
    เนื่องจากการปฏิบัติตามนโยบายการบัญชีใหม่เรื่องที่ดิน
    อาคารและอุปกรณ์จากการแสดงด้วยมูลค่ายุติธรรมเป็นวิธีราคาทุน ตั้งแต่วันที่ 1 มกราคม
    พ.ศ. 2554 เป็นต้นไป

3.  ส่วนได้เสียที่ไม่มีอำนาจควบคุมจำนวน 203.71 ล้านบาท ลดลงจากปีก่อนจำนวน 51.32
    ล้านบาท ส่วนใหญ่เนื่องจาก

+---------------------------------------------------+------------------+
| 1)  ผลกำไรเบ็ดเสร็จสำหรับปีสิ้นสุดวันที่ 31 ธันวาคม พ.ศ.     | 0.26 ล้านบาท      |
|     2554                                          |                  |
|                                                   | (15.26) ล้านบาท   |
| 2)  การจ่ายเงินปันผล                                 |                  |
|                                                   | (2.20) ล้านบาท    |
| 3)  การลงทุนเพิ่มในบริษัทย่อยโดยบริษัทใหญ่                 |                  |
|                                                   | (19.70) ล้านบาท   |
| 4)  การ                                           |                  |
| ลดลงจากการโอนเปลี่ยนสถานะเงินลงทุนในบริษัทย่อยเป็นบริษัทร่วม | (14.34) ล้านบาท   |
|                                                   |                  |
| 5)  ผลกระทบจากการเปลี่ยนแปลงนโยบายการบัญชีใหม่ ตั้งแต่วันที่ |                  |
|     1 มกราคม พ.ศ. 2554 เป็นต้นไป                    |                  |
+---------------------------------------------------+------------------+

-   งบกระแสเงินสดรวมสำหรับปีสิ้นสุดวันที่ 31 ธันวาคม พ.ศ. 2554
    เปรียบเทียบกับปีก่อนสิ้นสุดวันที่ 31 ธันวาคม พ.ศ. 2553
    กลุ่มบริษัทมีเงินสดและรายการเทียบเท่าเงินสดลดลงจำนวน 157.53 ล้านบาท
    (รายละเอียดปรากฏตามงบการเงินรวมและงบการเงินเฉพาะบริษัทสำหรับปี พ.ศ. 2554
    ในส่วนของงบกระแสเงินสด) ประกอบด้วย

1.  เงินสดสุทธิได้มาจากกิจกรรมดำเนินงาน จำนวน 183.91 ล้านบาท
    เนื่องจากผลกำไรที่เพิ่มขึ้นในปี พ.ศ. 2554 การเปลี่ยนแปลงของยอดลูกหนี้การค้า
    สินค้าคงเหลือ และเจ้าหนี้การค้า ตลอดจนการเพิ่มขึ้นของรายจ่ายดอกเบี้ยและภาษีเงินได้

2.  เงินสดสุทธิใช้ไปในกิจกรรมลงทุน จำนวน 905.21 ล้านบาท
    เนื่องจากการจัดหาสินทรัพย์ถาวรจำนวน 1,020.01 ล้านบาท
    การลงทุนในสินทรัพย์ไม่มีตัวตนจำนวน 9.11 ล้านบาท เพื่อรองรับธุรกิจที่ขยายตัวเพิ่มขึ้น
    และการลงทุนเพิ่มในบริษัทย่อยจำนวน 4.70 ล้านบาท
    สุทธิด้วยเงินสดรับจากการจำหน่ายสินทรัพย์ถาวรและสิทธิการเช่าจำนวน 68.75 ล้านบาท
    เงินปันผลรับจากเงินลงทุนจำนวน 22.80 ล้านบาท
    และเงินสดรับจากการจำหน่ายเงินลงทุนในบริษัทร่วมจำนวน 36.55 ล้านบาท

3.  เงินสดสุทธิได้มาในกิจกรรมจัดหาเงิน จำนวน 563.77 ล้านบาท
    เกิดจากการเบิกถอนเงินกู้ยืมระยะสั้นจากธนาคารเพิ่มเติมจำนวน 735.00 ล้านบาท
    และเงินรับจากเงินกู้ยืมระยะยาวจำนวน 347.09 ล้านบาท
    สุทธิลดลงด้วยการจ่ายคืนเงินกู้ยืมระยะยาวจำนวน 336.03 ล้านบาท
    และการจ่ายเงินปันผลจำนวน 177.86 ล้านบาท

ง. ข้อกำหนดทางการเงินตามสัญญาเงินกู้

สัญญาเงินกู้ในปัจจุบันของบริษัทฯไม่มีเงื่อนไขที่เป็นสาระสำคัญที่อาจมีผลกระทบต่อการดำเนินงานหรือการขยายธุรกิจของบริษัทฯ
โดยมีเพียงข้อกำหนดที่เกี่ยวกับอัตราส่วนทางการเงินซึ่งบริษัทฯต้องดำรงไว้ตลอดระยะเวลาของสัญญาเงินกู้ดังนี้

1.  อัตราส่วนหนี้สินต่อส่วนของทุนรวม (Debt to Equity Ratio) ไม่เกิน 2.0 เท่า

2.  อัตราส่วนความสามารถในการชำระหนี้ (Debt Service Coverage Ratio - “DSCR”)
    จะต้องไม่ต่ำกว่า 1.1 เท่า

  “DSCR” หมายถึง กำไรก่อนหักดอกเบี้ยจ่าย ภาษีเงินได้นิติบุคคล ค่าใช้จ่ายรอตัดบัญชี
  และค่าเสื่อมราคาทรัพย์สิน (EBITDA) ต่อดอกเบี้ยและเงินต้นซึ่งต้องชำระในปีนั้น

ผลจากการคำนวณตามสูตรการคำนวณซึ่งระบุอยู่ในสัญญาเงินกู้ดังกล่าวข้างต้นด้วยตัวเลขจากงบการเงินเฉพาะบริษัท
บริษัทฯมีอัตราส่วนทางการเงินดังนี้

  --------------------------------------- ---------------- --------------
  (หน่วย : เท่า)                            ข้อกำหนด          ปี พ.ศ. 2554

  อัตราส่วนหนี้สินต่อส่วนของทุนรวม                ไม่เกิน 2.0        0.86

  อัตราส่วนความสามารถในการชำระหนี้            ไม่ต่ำกว่า 1.1      2.21
  --------------------------------------- ---------------- --------------

เมื่อพิจารณาข้อมูลอัตราส่วนทางการเงินในตารางข้างต้น และฐานะทางการเงินที่แข็งแกร่ง
ตลอดจนผลการดำเนินงานที่ดีแล้ว บริษัทฯไม่มีปัญหาในการดำรงอัตราส่วนทางการเงินดังกล่าว

11.2.2 การเปลี่ยนแปลงต่างๆ ที่สำคัญและการดำเนินงานในปีที่ผ่านมา

  ในปี พ.ศ. 2554 บริษัทฯมีเหตุการณ์ที่สำคัญต่างๆ
  ซึ่งในบางเหตุการณ์บริษัทฯก็ได้รายงานต่อสาธารณชนเมื่อคณะกรรมการบริษัทได้มีมติอนุมัติในวาระนั้นๆ
  แล้วตามหลักเกณฑ์การเปิดเผยสารสนเทศของตลาดหลักทรัพย์แห่งประเทศไทย โดยผ่านทาง
  ELCID, website ตลอดจนหมายเหตุประกอบงบการเงินของบริษัทฯ โดยสรุปได้ดังต่อไปนี้

1) ด้านการลงทุน

1.1) การจัดตั้งบริษัทย่อยแห่งใหม่สามแห่ง

-   จัดตั้งบริษัท โคราช ไทย เทค จำกัด กับกระทรวงพาณิชย์เมี่อวันที่ 3 มีนาคม พ.ศ. 2554
    ด้วยทุนจดทะเบียน 30 ล้านบาท และชำระทุนแล้วเต็มจำนวน โดยบริษัทฯถือหุ้นร้อยละ 100.0
    เพื่อดำเนินธุรกิจผลิตและจำหน่ายสินค้าที่ทำจากเมลามีน
    โดยมีวัตถุประสงค์เพื่อรองรับลูกค้าในต่างประเทศโดยเฉพาะรายที่ให้ความสำคัญในกระบวนการผลิตสินค้าและความมีมาตรฐานของโรงงานที่ผลิตสินค้าอย่างเข้มงวด
    ตลอดจนเพื่อเพิ่มกำลังการผลิต

-   ลงทุนในบริษัทย่อยแห่งใหม่ซึ่งจะจัดตั้งในประเทศสาธารณรัฐประชาธิปไตยประชาชนลาว
    เพื่อดำเนินธุรกิจซื้อมาขายไปและจำหน่ายสินค้าในระบบธุรกิจเครือข่ายแบบ Multi-level
    Marketing โดยมีทุนจดทะเบียน จำนวน 1 พันล้านกีบ หรือเทียบเท่ากับ 125,000
    ดอลล่าร์สหรัฐอเมริกา และบริษัทฯถือหุ้นในสัดส่วนร้อยละ 80
    ทั้งนี้เพื่อเพิ่มช่องทางการจัดจำหน่ายสินค้าและขยายฐานลูกค้าของสายธุรกิจซื้อมาขายไปในต่างประเทศ
    และปัจจุบันอยู่ในระหว่างดำเนินการจัดตั้งบริษัท

-   ในไตรมาส 1 ปี พ.ศ. 2555
    คณะกรรมการบริษัทมีมติอนุมัติให้บริษัทฯลงทุนในบริษัทย่อยจัดตั้งใหม่
    เพื่อดำเนินธุรกิจรับจ้างเป่าขึ้นรูปบรรจุภัณฑ์เครื่องดื่ม และ/หรือบรรจุภัณฑ์อื่นๆ
    ด้วยทุนจดทะเบียนจำนวน 25 ล้านบาท และบริษัทฯถือหุ้นในสัดส่วนร้อยละ 100.0
    โดยมีวัตถุประสงค์เพื่อขยายกำลังการผลิตเพิ่มเติมจากกำลังการผลิตเดิมที่บริษัท พี.อี.ที.
    บโลว์ จำกัด บริษัทย่อยอีกแห่งหนึ่งสามารถทำการผลิตได้
    เพื่อรองรับกับปริมาณคำสั่งซื้อจากลูกค้าที่เพิ่มขึ้น

1.2) การเพิ่มทุนของบริษัทย่อย

  เมื่อวันที่ 28 ตุลาคม พ.ศ. 2554 ที่ประชุมวิสามัญผู้ถือหุ้นของบริษัท พี.อี.ที. บโลว์ จำกัด
  (“พี.อี.ที. บโลว์”) ซึ่งเป็นบริษัทย่อย ได้มีมติให้เพิ่มทุนจดทะเบียนจากเดิม 5 ล้านบาท
  เป็นทุนจดทะเบียนใหม่ 20 ล้านบาท
  โดยมีวัตถุประสงค์เพื่อใช้เป็นเงินลงทุนในสินทรัพย์และเป็นเงินหมุนเวียนในกิจการของพี.อี.ที.
  บโลว์ ทั้งนี้ พี.อี.ที. บโลว์ ได้จดทะเบียนเพิ่มทุนกับกระทรวงพาณิชย์เมื่อวันที่ 2 พฤศจิกายน
  พ.ศ. 2554 และได้เรียกชำระทุนเพิ่มบางส่วนเป็นจำนวนเงิน 3.75 ล้านบาท
  โดยบริษัทฯได้จ่ายชำระค่าหุ้นเพิ่มทุนทั้งจำนวนตามสัดส่วนการถือหุ้นร้อยละ 100.0

1.3) การลงทุนเพิ่มในบริษัทย่อยในต่างประเทศสองแห่ง

-   บริษัทฯได้ชำระค่าหุ้นจำนวน 4.7 ล้านบาท
    ตามมติคณะกรรมการบริษัทที่อนุมัติให้บริษัทฯเข้าซื้อหุ้นใน Srithai (Vietnam) Company
    Limited (“SVN”) ซึ่งเป็นบริษัทย่อย จากผู้ถือหุ้นเดิมรายหนึ่ง ในสัดส่วนร้อยละ 4.16
    ของทุนชำระแล้วของ SVN ส่งผลให้สัดส่วนการถือหุ้นของบริษัทฯในบริษัทย่อยเพิ่มขึ้นจากร้อยละ
    95.84 เป็นร้อยละ 100.0
    โดยแหล่งเงินที่ใช้ในการลงทุนมาจากกระแสเงินสดจากการดำเนินงานของบริษัทฯ ทั้งนี้ SVN
    ได้จดทะเบียนการเปลี่ยนแปลงผู้ถือหุ้นแล้วเมื่อวันที่ 22 เมษายน พ.ศ. 2554

-   คณะกรรมการบริษัทมีมติอนุมัติให้บริษัทฯเพิ่มสัดส่วนการถือหุ้นใน Srithai Superware
    India Limited (“SSI”)
    เนื่องจากผู้ถือหุ้นเดิมอีกสองรายไม่ประสงค์จะชำระค่าหุ้นตามสัดส่วนการถือหุ้นรวมร้อยละ
    30.0 ส่งผลให้สัดส่วนการถือหุ้นของบริษัทฯเพิ่มขึ้นจากร้อยละ 70.0 เป็นร้อยละ 85.0
    การเพิ่มสัดส่วนนี้ทำให้บริษัทฯมีความคล่องตัวและอิสระในการบริหารงานและการขยายธุรกิจของ
    SSI ให้สอดคล้องกับนโยบายธุรกิจหลักของบริษัทฯมากขึ้น
    โดยแหล่งเงินที่ใช้ในการลงทุนมาจากกระแสเงินสดจากการดำเนินงานของบริษัทฯ
    ทั้งนี้บริษัทฯอยู่ระหว่างดำเนินการตามขั้นตอนทางกฎหมายเพื่อเพิ่มสัดส่วนการถือหุ้นของบริษัทฯใน
    SSI
    และบริษัทฯจะชำระเงินลงทุนเพิ่มตามมติคณะกรรมการดังกล่าวตามความเหมาะสมของฐานะการเงินและความจำเป็นต้องใช้เงินของ
    SSI

1.4) การเปลี่ยนสถานะเงินลงทุนในบริษัทย่อย

  บริษัท ศรีไทย ชิน-โอซาก้า จำกัด (“ศรีไทย ชิน-โอซาก้า”) บริษัทย่อยซึ่งบริษัทฯถือหุ้นร้อยละ
  40.0 ประกอบธุรกิจรับจ้างชุบแม่พิมพ์และผลิตผลิตภัณฑ์พลาสติกและเมลามีน
  มีสถานะเป็นบริษัทย่อยแม้ว่าบริษัทฯถือหุ้นน้อยกว่ากึ่งหนึ่ง
  เนื่องจากมีกรรมการและบุคคลที่เกี่ยวข้องกันกับบริษัทฯถือหุ้นรวมกันจำนวนร้อยละ 15
  เป็นผลให้บริษัทฯมีสิทธิออกเสียงทางตรงและทางอ้อมรวมกันมากกว่ากึ่งหนึ่งของสิทธิในการออกเสียงทั้งหมด
  ประกอบกับบริษัทฯมีอำนาจในการควบคุมนโยบายการเงินและการดำเนินงานของบริษัทย่อย
  เนื่องจากจำนวนกรรมการของบริษัทย่อยที่เป็นตัวแทนของบริษัทมีสัดส่วนที่เป็นสาระสำคัญ

  ในระหว่างไตรมาส 1 ปี พ.ศ. 2554
  โครงสร้างผู้ถือหุ้นของบริษัทย่อยได้มีการเปลี่ยนแปลงจากการขายหุ้นจำนวนร้อยละ 15
  ของกรรมการและบุคคลที่เกี่ยวข้องกันกับบริษัทฯให้แก่บุคคลภายนอก
  ในขณะที่สัดส่วนการถือหุ้นทางตรงของบริษัทฯไม่เปลี่ยนแปลง
  ทำให้สัดส่วนการถือหุ้นของบริษัทฯน้อยกว่ากึ่งหนึ่งและสิทธิในการออกเสียงไม่มีอิทธิพลอย่างมีสาระสำคัญอีกต่อไป
  ประกอบกับบริษัทฯได้ปรับลดสัดส่วนจำนวนกรรมการที่เป็นตัวแทนของบริษัทฯให้สอดคล้องกับสัดส่วนการถือหุ้น
  ส่งผลให้ บริษัทฯไม่มีอำนาจในการควบคุมการบริหารงานอีกต่อไป
  และสถานะเงินลงทุนของบริษัทฯในศรีไทย ชิน-โอซาก้า
  เปลี่ยนจากเงินลงทุนในบริษัทย่อยเป็นบริษัทร่วม ซึ่งต่อมาได้เปลี่ยนชื่อบริษัทเป็นบริษัท ชีวามาลา
  จำกัด และได้จดทะเบียนการเปลี่ยนชื่อบริษัทกับกระทรวงพาณิชย์เมื่อวันที่ 16 มีนาคม พ.ศ.
  2554

1.5) การขายเงินลงทุนในบริษัทร่วมและบริษัทอื่น

  เมื่อวันที่ 15 มิถุนายน พ.ศ. 2554
  คณะกรรมการบริษัทมีมติอนุมัติให้บริษัทฯขายเงินลงทุนทั้งหมดในบริษัท ทาคาฮาชิ โคราช (1995)
  จำกัด และบริษัท ทาคาฮาชิ พลาสติก จำกัด ซึ่งเป็นบริษัทร่วมและบริษัทอื่น
  ให้แก่ผู้ถือหุ้นเดิมรายหนึ่งของทั้งสองบริษัท เป็นจำนวนเงินรวม 36.55 ล้านบาท
  ด้วยวัตถุประสงค์ที่ต้องการจะปลดภาระและลดความเสี่ยงที่อาจเกิดขึ้นในอนาคต
  อีกทั้งบริษัทฯสามารถนำเงินที่ได้จากการขายเงินลงทุนไปใช้ในการลงทุนในธุรกิจหลักของบริษัทฯได้
  โดยบริษัทฯรับรู้ผลกำไรจากการจำหน่ายเงินลงทุนทั้งหมดจำนวน 8.30 ล้านบาท และจำนวน
  8.05 ล้านบาท
  ซึ่งแสดงรวมอยู่ในรายได้อื่นของงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัทตามลำดับ
  ทั้งนี้ บริษัทฯได้รับชำระเงินจากการขายเงินลงทุนทั้งจำนวนแล้วเมื่อวันที่ 28 มิถุนายน พ.ศ.
  2554

2) ด้านเงินกู้

2.1) วงเงินสินเชื่อระยะยาว

  ในระหว่างไตรมาส 4 ปี พ.ศ. 2553 และปี พ.ศ. 2554
  บริษัทฯได้ลงนามในสัญญาเงินกู้จำนวน 3 ฉบับ
  เพื่อครอบคลุมวงเงินกู้ยืมระยะยาวที่บริษัทฯได้รับเพิ่มเติมเพื่อรองรับแผนงานลงทุนปี พ.ศ. 2553
  และการใช้จ่ายฟื้นฟูโรงงานสาขาอมตะนคร ชลบุรี จากธนาคารพาณิชย์ในประเทศ ในวงเงินรวม
  700 ล้านบาท โดยมีระยะเวลาเงินกู้ 3 ปี และ 7 ปี
  และมีเงื่อนไขอัตราดอกเบี้ยทั้งแบบคงที่ตลอดอายุสัญญาเงินกู้และแบบอัตราลอยตัว
  โดยบริษัทฯได้เบิกถอนแล้วบางส่วน

  ในการก่อภาระหนี้เพิ่มเติมเพื่อใช้เป็นแหล่งเงินทุนสำหรับสนับสนุนการดำเนินธุรกิจของบริษัทฯ
  คณะกรรมการบริษัทและฝ่ายบริหารได้พิจารณาอย่างรอบคอบและระมัดระวังเพื่อให้บริษัทฯได้รับต้นทุนทางการเงินและเงื่อนไขเงินกู้ที่มีความเหมาะสม
  ตลอดจนเพื่อไม่ให้บริษัทฯต้องประสบกับปัญหาในการชำระคืนหนี้เงินกู้หรือมีความเสี่ยงต่อการไม่สามารถปฏิบัติตามข้อกำหนดทางการเงินที่ผูกพันบริษัทฯตามสัญญาเงินกู้
  อย่างไรก็ตาม
  ปัจจุบันบริษัทฯมีสภาพคล่องทางการเงินสำหรับรองรับการดำเนินธุรกิจของบริษัทฯในระดับที่เหมาะสมและเพียงพอ
  ตลอดจนไม่มีปัญหาในการชำระคืนหนี้เงินกู้แต่อย่างใด
  โดยบริษัทฯได้แสดงรายละเอียดของภาระหนี้เงินกู้ยืมระยะยาวของบริษัทฯ ณ วันที่ 31 ธันวาคม
  พ.ศ. 2554 รวมจำนวน 1,622.95 ล้านบาท ไว้ในหมายเหตุประกอบงบการเงินสำหรับปี
  สิ้นสุดวันที่ 31 ธันวาคม พ.ศ. 2554 หน้า 59 – 63

2.2) วงเงินสินเชื่อหมุนเวียน

  ในปี พ.ศ. 2554 บริษัทฯได้รับวงเงินสินเชื่อหมุนเวียนเพิ่มเติมจากธนาคารพาณิชย์ในประเทศ
  ในวงเงินรวมไม่น้อยกว่า 500 ล้านบาท
  ปัจจุบันบริษัทฯมีวงเงินสินเชื่อหมุนเวียนจากทุกสถาบันการเงินรวมกันไม่ต่ำกว่าสองพันล้านบาท
  สำหรับใช้เป็นเงินทุนหมุนเวียนในกิจการและรองรับการขยายตัวของธุรกิจ
  ตลอดจนช่วยให้บริษัทฯสามารถจัดสรรการใช้วงเงินจากแต่ละแหล่งด้วยต้นทุนทางการเงินที่เหมาะสมได้

2.3) การให้ความช่วยเหลือทางการเงินแก่บริษัทย่อย

  บริษัท โคราช ไทย เทค จำกัด (“โคราช ไทย เทค”) บริษัทย่อยที่บริษัทฯถือหุ้นร้อยละ 100.0
  มีความจำเป็นต้องขอรับการสนับสนุนทางการเงินจากสถาบันการเงินเป็นเงินกู้ยืมระยะยาวและวงเงินสินเชื่อหมุนเวียนเพื่อใช้ในการลงทุนในสินทรัพย์และเป็นเงินทุนหมุนเวียนในกิจการ
  แต่ทั้งนี้เนื่องจาก โคราช ไทย เทค เป็นกิจการขนาดเล็ก มีเงินทุนจำกัด
  และสินทรัพย์ที่สามารถใช้เป็นหลักประกันอาจมีไม่เพียงพอต่อการวางเป็นหลักประกันวงเงินสินเชื่อ
  ดังนั้น เพื่อให้การขอรับการสนับสนุนทางการเงินจากสถาบันการเงินของ โคราช ไทย เทค
  ไม่ติดขัด และ โคราช ไทย เทค
  ได้รับข้อเสนออัตราดอกเบี้ยและเงื่อนไขเงินกู้ที่มีความเหมาะสม
  คณะกรรมการบริษัทจึงมีมติอนุมัติให้บริษัทฯให้การสนับสนุนทางการเงินแก่ โคราช ไทย เทค
  โดยการค้ำประกันวงเงินสินเชื่อทุกประเภทที่ โคราช ไทย เทค
  จัดหาจากสถาบันการเงินในวงเงินรวมไม่เกิน 100 ล้านบาท และ/หรือ
  ให้การสนับสนุนทางการเงินในรูปแบบอื่นใดภายใต้วงเงินดังกล่าวตามความเหมาะสมของแหล่งเงินทุนที่จัดหาและต้นทุนทางการเงิน

  ในไตรมาส 4 ปี พ.ศ. 2554 บริษัทฯได้ลงนามในสัญญาค้ำประกันในวงเงิน 50 ล้านบาท
  เพื่อค้ำประกันเงินกู้ยืมระยะยาวและวงเงินสินเชื่อหมุนเวียนส่วนหนึ่งที่ โคราช ไทย เทค
  ได้รับจากธนาคารพาณิชย์ในประเทศ โดยการค้ำประกันวงเงินสินเชื่อส่วนที่เหลืออีก 50 ล้านบาท
  บริษัทฯคาดว่าจะสามารถลงนามในสัญญาค้ำประกันได้ในไตรมาส 1 ปี พ.ศ. 2555
  ภายหลังจากการจัดหาวงเงินสินเชื่อของ โคราช ไทย เทค แล้วเสร็จ

  อนึ่ง ในระหว่างที่การจัดหาวงเงินสินเชื่อของ โคราช ไทย เทค ยังไม่แล้วเสร็จ
  บริษัทฯได้ให้เงินกู้ยืมระยะสั้น อายุไม่เกิน 1 ปี แก่ โคราช ไทย เทค ในวงเงินไม่เกิน 50
  ล้านบาท เพื่อช่วยสนับสนุนธุรกิจและเป็นเงินหมุนเวียนในการดำเนินธุรกิจ

3) อื่นๆ

3.1) นโยบายการบัญชีใหม่

  กลุ่มบริษัทได้ปฏิบัติตามมาตรฐานการบัญชีใหม่ มาตรฐานการรายงานทางการเงินใหม่
  การตีความมาตรฐานการรายงานทางการเงินใหม่ และมาตรฐานการบัญชีที่มีการปรับปรุง
  (รวมเรียกว่า “มาตรฐานการบัญชี”)
  ที่มีผลบังคับใช้สำหรับรอบระยะเวลาบัญชีที่เริ่มต้นในหรือหลังวันที่ 1 มกราคม พ.ศ. 2554
  โดยการปฏิบัติตามมาตรฐานการบัญชีจะไม่มีผลกระทบอย่างเป็นสาระสำคัญต่องบการเงินที่นำเสนอ
  ยกเว้นมาตรฐานการบัญชีดังต่อไปนี้

1.  มาตรฐานการบัญชีฉบับที่ 1 (ปรับปรุง 2552) เรื่องการนำเสนองบการเงิน

2.  มาตรฐานการบัญชีฉบับที่ 16 (ปรับปรุง 2552) เรื่องที่ดิน อาคารและอุปกรณ์

3.  มาตรฐานการบัญชีฉบับที่ 19 เรื่องผลประโยชน์ของพนักงาน

4.  มาตรฐานการบัญชีฉบับที่ 24 (ปรับปรุง 2552) เรื่องการเปิดเผยข้อมูลเกี่ยวกับบุคคลหรือ

  กิจการที่เกี่ยวข้องกัน

5.  มาตรฐานการบัญชีฉบับที่ 40 (ปรับปรุง 2552) เรื่องอสังหาริมทรัพย์เพื่อการลงทุน

  นอกจากนี้กลุ่มบริษัทได้เปลี่ยนนโยบายการบัญชีในการรับรู้มูลค่าที่ดิน
  อาคารและอุปกรณ์จากวิธีการตีราคาใหม่มาเป็นวิธีราคาทุน
  เนื่องจากผู้บริหารของกลุ่มบริษัทเห็นว่านโยบายดังกล่าวทำให้ข้อมูลทางการเงินของกลุ่มบริษัทสามารถเปรียบเทียบกับบริษัทอื่นในกลุ่มอุตสาหกรรมเดียวกันได้
  อย่างไรก็ตาม กลุ่มบริษัทไม่สามารถระบุผลกระทบสะสมที่เกิดขึ้นในงวดก่อนๆ
  จากการใช้นโยบายการบัญชีใหม่นี้เพื่อใช้ปรับปรุงย้อนหลัง
  เนื่องจากสินทรัพย์ดังกล่าวได้มีการตีราคาใหม่หลายครั้งและกลุ่มบริษัทบันทึกมูลค่าที่ตีใหม่เป็นต้นทุนใหม่ของสินทรัพย์นั้นทันที
  โดยมิได้เก็บข้อมูลราคาทุนเดิมไว้และในการประเมินราคาใหม่แต่ละครั้ง
  กลุ่มบริษัทได้พิจารณาปรับอายุการใช้งานคงเหลือของสินทรัพย์แต่ละรายการด้วย
  ทำให้กลุ่มบริษัทไม่สามารถย้อนกลับไปหาต้นทุนเดิมที่แท้จริงได้ ดังนั้น
  กลุ่มบริษัทจึงได้ใช้นโยบายการบัญชีใหม่นี้โดยวิธีเปลี่ยนทันทีเป็นต้นไปโดยปรับปรุงส่วนเกินจากการตีราคาสินทรัพย์สุทธิกับมูลค่าของสินทรัพย์สุทธิ
  ณ วันที่ 31 ธันวาคม พ.ศ. 2553 และใช้มูลค่าสุทธิดังกล่าวเป็นต้นทุนใหม่ของสินทรัพย์ ณ วันที่
  1 มกราคม พ.ศ. 2554

3.2) เหตุการณ์เพลิงไหม้

  เมื่อวันที่ 15 มิถุนายน พ.ศ. 2553 ได้เกิดเหตุเพลิงไหม้ที่โรงงานสาขาอมตะนคร ชลบุรี
  ซึ่งเป็นสาขาโรงงานแห่งหนึ่งของบริษัทฯ ที่ผลิตผลิตภัณฑ์พลาสติกเพื่องานอุตสาหกรรม
  โดยเหตุเพลิงไหม้ดังกล่าวเกิดในบริเวณคลังสินค้าและพื้นที่การผลิตบางส่วน

  บริษัทฯได้ทำประกันความเสี่ยงภัยทรัพย์สินแบบประกันความเสี่ยงภัยทุกชนิด (All Risks)
  กับบริษัท เมืองไทยประกันภัย จำกัด (มหาชน)
  โดยมีความคุ้มครองในทรัพย์สินที่เอาประกันภัยทั้งสิ่งปลูกสร้าง สินค้าคงเหลือ และเครื่องจักร
  ซึ่งปัจจุบันบริษัทฯได้ดำเนินการซ่อมแซมและซื้อสินทรัพย์ทดแทนสินทรัพย์ที่เสียหาย
  รวมทั้งดำเนินการเรียกร้องค่าสินไหมทดแทนเสร็จสิ้นเรียบร้อยแล้ว

3.3) การปรับเปลี่ยนตำแหน่งผู้บริหารและการแต่งตั้งผู้บริหารเพิ่มเติม

  ในปี พ.ศ. 2554
  บริษัทฯได้ปรับเปลี่ยนตำแหน่งผู้บริหารและแต่งตั้งผู้บริหารเพิ่มเติมเพื่อให้การบริหารจัดการธุรกิจของบริษัทฯมีความเหมาะสมมากขึ้น
  ซึ่งประกอบด้วย

-   นายราเกส ซิงห์ ปรับเปลี่ยนจากเดิมดำรงตำแหน่ง
    ผู้อำนวยการโรงงาน-ผลิตภัณฑ์เครื่องใช้ในครัวเรือน มาดำรงตำแหน่ง
    ผู้อำนวยการส่วนพัฒนากลยุทธ์และปฏิบัติการองค์กร เมื่อวันที่ 1 มีนาคม พ.ศ. 2554

-   นายชัยชาญ เจริญสุข ดำรงตำแหน่ง ผู้อำนวยการส่วนการตลาดต่างประเทศ
    โดยมีผลตั้งแต่วันที่ 1 มีนาคม พ.ศ. 2554

3.4) การจัดสรรเงินกำไรสุทธิและการจ่ายเงินปันผล

  บริษัทฯได้จัดสรรเงินกำไรสุทธิประจำปี พ.ศ. 2553 เพื่อสำรองตามกฎหมายเป็นจำนวนเงิน
  14,000,000 บาท และจ่ายเงินปันผลให้แก่ผู้ถือหุ้นในปี พ.ศ. 2554 อัตราหุ้นละ 0.60 บาท
  รวมเป็นเงินจำนวน 162,594,288 บาท หรือคิดเป็นร้อยละ 58.13
  ของกำไรสุทธิตามงบการเงินเฉพาะบริษัท

  3.5)
  ผลการประเมินการกำกับดูแลกิจการและผลการประเมินคุณภาพการประชุมผู้ถือหุ้นสามัญประจำปี
  พ.ศ. 2554

  ในปี พ.ศ. 2554
  สมาคมส่งเสริมสถาบันกรรมการบริษัทไทยได้ประเมินการกำกับดูแลกิจการของบริษัทฯ
  ด้วยผลคะแนนเฉลี่ยรวม 85% ซึ่งเทียบเท่ากลุ่มบริษัทจดทะเบียนในกลุ่ม SET100
  และสมาคมส่งเสริมผู้ลงทุนไทยได้ประเมินคุณภาพการประชุมผู้ถือหุ้นสามัญ ด้วยผลคะแนนในช่วง
  90-99 ซึ่งจัดอยู่ในระดับ “ดีเยี่ยม” โดยบริษัทฯสามารถรักษาระดับมาตรฐานไว้ได้อย่างต่อเนื่อง

11.3 ค่าตอบแทนของผู้สอบบัญชี

1) ค่าตอบแทนจากการสอบบัญชี (audit fee)

บริษัทฯและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 2.13 ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 1.12 ล้านบาท และ 19,500
    เหรียญดอลล่าร์สหรัฐอเมริกา

2) ค่าบริการอื่น (non-audit fee)

  บริษัทฯและบริษัทย่อยจ่ายค่าตอบแทนงานบริการอื่น
  เพื่อเป็นค่าสอบทานระบบคอมพิวเตอร์จากการปรับปรุงระบบโปรแกรมใหม่
  การตรวจสอบผลกระทบจากการเปลี่ยนแปลงมาตรฐานการบัญชีใหม่
  และการสอบทานงบการเงินรายไตรมาสและจัดทำข้อมูลสำหรับงบการเงินประจำปีของบริษัทร่วม
  ให้แก่

-   ผู้สอบบัญชี ในรอบปีบัญชีที่ผ่านมามีจำนวนเงินรวม 0.74 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 0.30 ล้านบาท
    และจะต้องจ่ายในอนาคตเป็นจำนวนเงินรวม -ไม่มี- ล้านบาท